18720/2017/START

**KÖZBESZERZÉSI DOKUMENTUMOK**

**A**

**MÁV-START Vasúti Személyszállító Zártkörűen Működő Részvénytársaság**

**mint ajánlatkérő**

**„MÁV-START Zrt. JBI és TSZVI telephelyeken keletkező veszélyes és nem veszélyes hulladékok átvétele, elszállítása és kezelése”**

**tárgyú,**

**a 2015. évi CXLIII. törvény (továbbiakban: Kbt.) Harmadik Része szerinti – figyelemmel a
307/2015. (X. 27.) Korm. rendeletben foglaltakra – nyílt közbeszerzési eljáráshoz**

**2017.**

#  BEVEZETŐ, ÁLTALÁNOS INFORMÁCIÓK

Az ajánlatkérőnek jelen közbeszerzési dokumentumok kiadásával az a célja, hogy a közbeszerzésekről szóló 2015. évi CXLIII. törvény (a továbbiakban Kbt.) alapelveinek, céljainak és rendelkezéseinek legmesszemenőbb mértékig történő biztosításával elősegítse az ajánlattevők részére a sikeres ajánlattétel lehetőségét. Ezen cél elérése érdekében a jelen közbeszerzési dokumentumok – akár ismételve is – megfelelően csoportosítva tartalmazza az ehhez szükséges adatokat és tényeket.

Az ajánlatkérő felhívja az ajánlattevők szíves figyelmét arra, hogy a Kbt. 2.§ (7) bekezdésére tekintettel a Kbt. szabályaitól csak annyiban lehet eltérni, amennyiben a Kbt. az eltérést kifejezetten megengedi. A Kbt. rendelkezéseinek alkalmazásakor, valamint a jogszabályban nem rendezett kérdésekben a közbeszerzési eljárás előkészítése, lefolytatása, a szerződés megkötése és teljesítése, illetve a közbeszerzési eljárásokkal kapcsolatos jogorvoslati eljárás során a közbeszerzésekre vonatkozó szabályozás céljával összhangban a közbeszerzés alapelveinek tiszteletben tartásával kell eljárni.

*Az ajánlatkérő nyomatékosan felhívja az ajánlattevők figyelmét a közbeszerzésekről szóló 2015 évi CXLIII. törvény alábbi előírásaira:*

*81.§ (11) bekezdés*

 *„A nyílt eljárásban nem lehet tárgyalni. A nyílt eljárásban az ajánlatkérő a felhívásban és a közbeszerzési dokumentumokban meghatározott feltételekhez, az ajánlattevő az ajánlatához az ajánlattételi határidő lejártától kötve van.…”*

*66.§ (1) bekezdés*

*„Az ajánlatot ... a gazdasági szereplőnek a közbeszerzési dokumentumokban meghatározott tartalmi és formai követelményeknek megfelelően kell elkészítenie és benyújtania."*

*„73. § (1) Az ajánlat vagy a részvételi jelentkezés érvénytelen, ha*

*" a) azt az ajánlattételi, illetve részvételi határidő lejárta után nyújtották be;*

*b) az ajánlattevőt, részvételre jelentkezőt az eljárásból kizárták;*

*c) ha az ajánlattevő vagy részvételre jelentkező alvállalkozója, vagy az alkalmasság igazolásában részt vevő szervezet a 62. § (1) bekezdés i) pontja, vagy az adott eljárásban felmerült magatartása alapján j) pontja szerinti kizáró ok miatt kizárásra került;*

*d) az ajánlattevő vagy részvételre jelentkező nem felel meg a szerződés teljesítéséhez szükséges alkalmassági követelményeknek, vagy nem igazolta megfelelően a követelményeknek való megfelelést;*

*e) egyéb módon nem felel meg az ajánlati, ajánlattételi vagy részvételi felhívásban és a közbeszerzési dokumentumokban, valamint a jogszabályokban meghatározott feltételeknek, ide nem értve a részvételi jelentkezés és az ajánlat ajánlatkérő által előírt formai követelményeit;*

*f) az ajánlattevő vagy részvételre jelentkező*

*fa) valamely adatot a 44. § (2)–(3) bekezdésébe ütköző módon minősít üzleti titoknak és ezt az ajánlatkérő hiánypótlási felhívását követően sem javítja; vagy*

*fb) a 44. § (1) bekezdése szerinti indokolás a hiánypótlást követően sem megfelelő."*

*(2) Az (1) bekezdésben foglaltakon túl az ajánlat érvénytelen, ha aránytalanul alacsony ellenszolgáltatást vagy más teljesíthetetlen feltételt tartalmaz [72. §].*

 *(4) Az (1) bekezdés e) pontja alapján érvénytelen az ajánlat különösen, ha nem felel meg azoknak a környezetvédelmi, szociális és munkajogi követelményeknek, amelyeket a jogszabályok vagy kötelezően alkalmazandó kollektív szerződés, illetve a 4. mellékletben felsorolt környezetvédelmi, szociális és munkajogi rendelkezések írnak elő. A Közbeszerzési Hatóság – a foglalkoztatáspolitikáért felelős miniszter által minden évben rendelkezésére bocsátott adatszolgáltatás alapján – tájékoztatást tesz közzé honlapján a Magyarországon egyes ágazatokban alkalmazandó kötelező legkisebb munkabérről.*

 *(6) Az (1) bekezdés e) pontja alapján érvénytelen különösen az ajánlat, ha*

*a) azt az ajánlati kötöttség fennállása ellenére az ajánlattevő visszavonta;*

*b) az ajánlattevő az ajánlati biztosítékot határidőre nem vagy az előírt mértéknél kisebb összegben bocsátotta rendelkezésre;*

*c) az ajánlatkérő az eljárást megindító felhívásban előre meghatározott egy olyan összeget, amelyet meghaladó árat vagy költséget tartalmazó ajánlatot a bírálat során érvénytelenné fog nyilvánítani, és az ajánlat ezen összeget meghaladja.*

***74. §*** *(1) Az ajánlatkérőnek ki kell zárnia az eljárásból azt az ajánlattevőt, részvételre jelentkezőt, alvállalkozót vagy az alkalmasság igazolásában részt vevő szervezetet, aki*

*a) a kizáró okok [62. §, és ha az ajánlatkérő előírta 63. §] hatálya alá tartozik;*

*b) részéről a kizáró ok az eljárás során következett be.*

*(2) Az ajánlatkérő kizárhatja az eljárásból*

*a) azt az ajánlattevőt vagy részvételre jelentkezőt, aki számára nem kell nemzeti elbánást nyújtani [2. § (5) bekezdés],*

*b) azt az ajánlattevőt, aki ajánlatában olyan származású árut ajánl, amely számára nem kell nemzeti elbánást nyújtani [2. § (5) bekezdés]."*

*A fentiekre tekintettel az ajánlatkérő arra kéri a tisztelt ajánlattevőket, hogy ajánlataikat szigorúan a felhívásban és a jelen közbeszerzési dokumentumban előírtak szerint dolgozzák ki, figyelemmel természetesen a Kbt. szabályaira is.*

#  A KÖZBESZERZÉSI ELJÁRÁS RENDJÉRE ÉS AZ AJÁNLATTÉTELRE VONATKOZÓ ÁLTALÁNOS KÖVETELMÉNYEK ÉS INFORMÁCIÓK AZ AJÁNLATTEVŐK RÉSZÉRE

## II.01. A közbeszerzési dokumentumokban és az eljárás során alkalmazott, illetve alkalmazandó egyes kifejezések értelmezése:

1. Ajánlatkérő: a felhívásban így meghatározott szervezet, amely azonos a közbeszerzési eljárás eredményeként létrejövő szerződésben a Megrendelővel
2. Ajánlattevő: az a gazdasági szereplő, aki (amely) a közbeszerzési eljárásban ajánlatot nyújt be
3. Alvállalkozó: az a gazdasági szereplő, aki (amely) a közbeszerzési eljárás eredményeként megkötött szerződés teljesítésében az ajánlattevő által bevontan közvetlenül vesz részt, kivéve
	1. azon gazdasági szereplőt, amely tevékenységét kizárólagos jog alapján végzi,
	2. a szerződés teljesítéséhez igénybe venni kívánt gyártót, forgalmazót, alkatrész vagy alapanyag eladóját,
	3. építési beruházás esetén az építőanyag-eladót
4. Felhívás: az eljárást megindító felhívás
5. Gazdasági szereplő*:* bármely természetes személy, jogi személy, egyéni cég vagy személyes joga szerint jogképes szervezet, vagy ilyen személyek vagy szervezetek csoportja, aki, illetve amely a piacon építési beruházások kivitelezését, áruk szállítását vagy szolgáltatások nyújtását kínálja;
6. Hamis adat: az adott eljárásban előírt adatszolgáltatási kötelezettség teljesítése során a valóságnak nem megfelelően szolgáltatott adat
7. Kbt.: a közbeszerzésekről szóló 2015. évi CXLIII. törvény.
8. Közbeszerzési dokumentumok: minden olyan dokumentum, amelyet az ajánlatkérő a közbeszerzés tárgya illetve a közbeszerzési eljárás leírása vagy meghatározása érdekében hoz létre, illetve, amelyre ennek érdekében hivatkozik, így különösen az eljárást megindító hirdetmény, műszaki leírás, kiegészítő tájékoztatás, szerződéstervezet, benyújtandó dokumentumok mintái.
9. Közbeszerzési eljárás előkészítése: az adott közbeszerzési vagy koncessziós beszerzési eljárás megkezdéséhez szükséges cselekmények elvégzése, így különösen az adott közbeszerzéssel kapcsolatos helyzet- és piacfelmérés, előzetes piaci konzultáció, a közbeszerzés becsült értékének felmérése, a közbeszerzési dokumentumok előkészítése
10. Szerződés: Az Ajánlatkérő és a nyertes Ajánlattevő – vagy visszalépése esetén a második legkedvezőbb ajánlatot tevőként kihirdetett Ajánlattevő – között a Szerződés az Ajánlati felhívás, a Közbeszerzési Dokumentumok és a nyertesként kihirdetett ajánlat feltételei szerint, az ezekben megfogalmazott tartalommal jön létre.

II.02. Az Ajánlatkérő

*Az Ajánlatkérő:*

Név, cím és kapcsolattartási pont(ok):

Hivatalos név: MÁV-START Vasúti Személyszállító Zártkörűen Működő Részvénytársaság

Címe: 1087 Budapest, Könyves Kálmán körút 54-60.

Nemzeti azonosító: AK15459

*Jelen eljárásban az ajánlatkérő nevében eljáró szervezet:*

Hivatalos név: MÁV Szolgáltató Központ Zrt.

Címe: 1087 Budapest, Könyves Kálmán körút 54-60.

Telefon: +36 30 2681421

Fax: +36 1 511 7526

E-mail: nosza.lajos@mav-szk.hu

## II.03. A közbeszerzési eljárás tárgya

* 1. *Az eljárás tárgya*

MÁV-START Zrt. JBI és TSZVI telephelyeken keletkező veszélyes és nem veszélyes hulladékok átvétele, elszállítása és kezelése

* 1. *Közös Közbeszerzési Szójegyzék (CPV kód)*

90500000-2 Hulladékkal és szeméttel kapcsolatos szolgáltatások

## II.04. A közbeszerzési eljárás menete

*4.1. Az ajánlati felhívás megküldésének a napja:* az ajánlati felhívás szerint

 *4.2. Az ajánlatok benyújtásának címe és határideje:*

4.2.1. Az ajánlatok benyújtásának címe:

|  |
| --- |
| Név: MÁV Szolgáltató Központ Zrt.Címe: 1087 Budapest, Könyves Kálmán körút 54-60. 3. emelet 370. szobaNosza Lajos részére |

4.2.2. Az ajánlatok benyújtásáraaz ajánlattételi határidőig kerülhet sor. Az ajánlatok az eljárást megindító felhívás megküldésének időpontjától munkanapokon hétfőtől csütörtökig 09.00 óra és 14.00 óra között, pénteken 09.00 óra és 13.00 óra között, az ajánlattételi határidő napján 8.00 órától az ajánlattételi határidő lejártáig nyújthatók be.

Az ajánlattételi határidő lejártánál később benyújtott ajánlatokat Ajánlatkérő a Kbt. 73.§ (1) bekezdés a) pontja alapján érvénytelennek minősíti.

Ajánlatkérő felhívja ajánlattevők figyelmét arra, hogy az ajánlatkérő kapcsolattartási pontjaként megjelölt székházban beléptető rendszer működik, s emiatt az épületbe történő belépés a portai regisztráció miatt időigényes (előre láthatólag 20-25 perc). Ennek figyelembevétele az ajánlattevők részéről elengedhetetlen, különös tekintettel az ajánlatok benyújtásának napjára. Az ebből eredő bárminemű késedelemért ajánlatkérő felelősséget nem vállal. Ajánlatkérő azon dokumentumokat tekinti határidőre benyújtottnak, amelyek a kapcsolattartási pontként megjelölt irodába a megjelölt határidőre megérkeznek. Ajánlatkérő felhívja a figyelmet, hogy az ajánlattételi határidő lejártát a www.pontosido.com weboldal „Pontos idő Budapest ” adatai alapján állapítja meg.

4.2.3. Az ajánlatokat közvetlenül vagy postai úton is be lehet nyújtani. A postai úton feladott ajánlatok akkor tekinthetők határidőben benyújtottnak, ha azok kézhez vételére az ajánlatok benyújtására megjelölt helyen az ajánlattételi határidőig sor került. Az ajánlatok benyújtásának postacíme megegyezik az ajánlatok benyújtásaként megjelölt címmel.

 Ajánlatkérő a postán feladott, az ajánlattételi határidő lejárta után beérkezett ajánlatokat nem értékeli, azokat a Kbt. 73. § (1) bekezdés a) pontja értelmében érvénytelennek nyilvánítja. A késve beérkező ajánlatokat ajánlatkérő az ajánlattevő személyének megállapítása céljából felbontja, amelyről külön jegyzőkönyvet vesz fel és azt az összes - beleértve az elkésett - ajánlattevőnek is megküldi.

 Az ajánlattételi határidő után beérkező ajánlatokat a Kbt. 46.§ (2) bekezdésére tekintettel az eljárás lezárulásától (Kbt. 37.§ (2) bekezdés) számított legalább öt évig megőrzi. Ha a közbeszerzéssel kapcsolatban jogorvoslati eljárás indult, az iratokat annak – bírósági felülvizsgálat esetén a felülvizsgálat - jogerős befejezéséig, de legalább öt évig megőrzi.

A késedelmes postai kézbesítésből, vagy a küldemény elvesztéséből járó összes kockázat az ajánlattevőket terheli. Az ajánlati felhívásban meghatározott helyen kívül (pl. központi iktatóban, portaszolgálatnál, stb.) benyújtott ajánlatok beérkezéséért az ajánlatkérő nem vállal felelősséget, érvényesen beadottnak csak és kizárólag a felhívásban és kiegészítő iratokban megadott helyen benyújtott ajánlatokat tekinti.

4.2.4. Ajánlatkérő arra feljogosított képviselője a személyesen, vagy futár által közvetlenül benyújtott ajánlatát átvételét írásban, elismervény kiadásával igazolja.

*4.3. Az ajánlatok visszavonása, módosítása*

4.3.1. Az ajánlattevő az ajánlattételi határidőig a felhívásban és a közbeszerzési dokumentumban meghatározottaknak megfelelő ajánlatot köteles benyújtani. Az ajánlattevő ezt az ajánlatot az ajánlattételi határidő lejártáig - cégszerűen aláírt vagy megfelelő meghatalmazás birtokában lévő személy által aláírt írásos nyilatkozattal - vonhatja vissza (Kbt.53.§ (8) bekezdés).

4.3.2. Ajánlattevő az ajánlattételi határidő lejártáig új ajánlat benyújtásával módosíthatja az ajánlatát. Ebben az esetben az elsőként benyújtott ajánlatot visszavontnak kell tekinteni (Kbt. 55. § (7) bekezdés). A módosítás benyújtására a jelen közbeszerzési dokumentumok 8.1. pontjában írtak az irányadók.

*4.4. Az Ajánlatok bontása*

4.4.1. Az ajánlatok bontására a Kbt. 68. § (3) bekezdésében meghatározott személyek jelenlétében kerül sor az ajánlattételi határidő lejártának időpontjában.

4.4.2. Az ajánlatok bontásának időpontjáról az ajánlattevők külön értesítést nem kapnak.

4.4.3 Az ajánlatok felbontásának helye:

|  |
| --- |
| Név: MÁV Szolgáltató Központ Zrt.Cím: 1087 Budapest, Könyves Kálmán krt. 54-60. 350. tárgyaló |

4.4.4. A bontás során az ajánlatokra vonatkozóan a Kbt. 68. § (4) bekezdésben foglaltak kerülnek kihirdetésre a „*Felolvasólap”-*on [Kbt. 66. § (5) bekezdés] szereplő adatok alapján. Az ajánlatok bontásának megkezdése előtt ismertethető a rendelkezésére álló fedezet összege is.

4.4.5. A Kbt. 68. § (3) bekezdés szerinti személyi kör tagjai a bontáson a felolvasólapba betekinthetnek.

4.4.6. A bontás során az ajánlatkérő által felvett jegyzőkönyv a Kbt. 68. § (6) bekezdése alapján kerül kiküldésre az ajánlattevők számára.

*4.5. Az ajánlatok elbírálása*

4.5.1. Ajánlatkérő az ajánlatok bírálatát az alábbiak szerint végzi figyelemmel az ajánlati felhívás II.2.13. pontjára is.

4.5.2. Az ajánlatok elbírálása során az ajánlatkérő megvizsgálja, hogy az ajánlatok megfelelnek-e a Közbeszerzési Dokumentumban, valamint a jogszabályokban meghatározott feltételeknek.

 Az ajánlatkérő megállapítja, hogy mely ajánlat érvénytelen, és hogy van-e olyan gazdasági szereplő, akit az eljárásból ki kell zárni. Az ajánlatkérő a bírálat során az alkalmassági követelmények, a kizáró okok előzetes ellenőrzésére köteles a Kbt. 67. § (1) bekezdés szerinti nyilatkozatot elfogadni, valamint minden egyéb tekintetben az ajánlat megfelelőségét ellenőrizni, szükség szerint a Kbt. 71–72. § szerinti bírálati cselekményeket elvégezni.

Az ajánlatkérő a 321./2015. (X.30.) Korm.rendeletben részletezettek szerint ellenőrzi a kizáró ok hiányát a rendelkezésre álló elektronikus nyilvántartásokból is. A Kbt. 67. § (1) bekezdése szerinti nyilatkozatban a gazdasági szereplő csupán arról köteles nyilatkozni, hogy az általa igazolni kívánt alkalmassági követelmények teljesülnek, az alkalmassági követelmények teljesítésére vonatkozó részletes adatokat nem köteles megadni. A gazdasági szereplő az alkalmassági követelmények teljesítésére vonatkozó részletes adatokat tartalmazó, az eljárást megindító felhívásban előírt saját nyilatkozatait az alkalmassági követelmények tekintetében az eljárást megindító felhívásban előírt igazolások benyújtására vonatkozó szabályok szerint, az ajánlatkérő Kbt. 69. § szerinti felhívására köteles benyújtani (Kbt. 114.§ (2) bekezdés).

Az egységes európai közbeszerzési dokumentum nem alkalmazandó, azonban az ajánlatkérő köteles elfogadni, ha az ajánlattevő a 321/2015. (X.30.) Korm. rendelet 7. § szerinti – korábbi közbeszerzési eljárásban felhasznált – egységes európai közbeszerzési dokumentumot nyújt be, feltéve, hogy az abban foglalt információk megfelelnek a valóságnak, és tartalmazzák az ajánlatkérő által a kizáró okok igazolása tekintetében megkövetelt információkat. Az egységes európai közbeszerzési dokumentumban foglalt információk valóságtartalmáért az ajánlattevő felel.

A Kbt. 64. § (1) bekezdése szerint a Kbt. 62. § (1) bekezdés *b)* és *f)* pontjában említett kizáró okok kivételével bármely egyéb kizáró ok fennállása ellenére az ajánlattevő, alvállalkozó vagy alkalmasság igazolásában részt vevő gazdasági szereplő nem zárható ki a közbeszerzési eljárásból, amennyiben a Közbeszerzési Hatóság a Kbt. 188. § (4) bekezdése szerinti – vagy bírósági felülvizsgálata esetén a bíróság a Kbt. 188. § (5) bekezdése szerinti – jogerős határozata kimondta, hogy az érintett gazdasági szereplő az ajánlat benyújtását megelőzően olyan intézkedéseket hozott, amelyek a kizáró ok fennállásának ellenére kellőképpen igazolják a megbízhatóságát.

A Kbt. 64. § (2) bekezdése szerint, ha a Közbeszerzési Hatóság a Kbt. 188. § (4) bekezdése szerinti – vagy bírósági felülvizsgálata esetén a bíróság a Kbt. 188. § (5) bekezdése szerinti – jogerős határozata kimondja az adott kizáró ok hatálya alatt álló gazdasági szereplő megbízhatóságát, az ajánlatkérő mérlegelés nélkül köteles azt elfogadni. A jogerős határozatot a gazdasági szereplő a Kbt. 67. § (1) bekezdés szerinti nyilatkozattal egyidejűleg köteles benyújtani.

4.5.3. A Kbt. 69. § (2) bekezdésben foglaltak alapján megfelelőnek talált ajánlatokat az ajánlatkérő az értékelési szempontok szerint értékeli.

4.5.4. Az eljárás eredményéről szóló döntés meghozatalát megelőzően az ajánlatkérő köteles az értékelési szempontokra figyelemmel legkedvezőbbnek tekinthető ajánlattevőt megfelelő határidő tűzésével felhívni a kizáró okok, az alkalmassági követelmények, valamint – adott esetben – a Kbt. 82. § (5) bekezdése szerinti objektív kritériumok tekintetében a közbeszerzési dokumentumokban előírt igazolások benyújtására. A kapacitásait rendelkezésre bocsátó szervezetnek csak az alkalmassági követelmények tekintetében kell az igazolásokat benyújtani. A gazdasági szereplő által ajánlatában az ajánlatkérő erre vonatkozó, a Kbt. 69.§ szerinti felhívása nélkül benyújtott igazolásokat az ajánlatkérő figyelmen kívül hagyhatja és elegendő azokat csak az eljárást lezáró döntést megelőzően, kizárólag azon ajánlattevők tekintetében bevonni a bírálatba, amely ajánlattevőket ajánlatkérő az igazolások benyújtására kívánt felhívni. Amennyiben az ajánlattevő az igazolásokat korábban benyújtotta, az ajánlatkérő nem hívja fel az ajánlattevőt az igazolások ismételt benyújtására, hanem úgy tekinti, mintha a korábban benyújtott igazolásokat az ajánlatkérő felhívására nyújtották volna be – és szükség szerint hiánypótlást rendel el vagy felvilágosítást kér.

4.5.5. A Bírálat második szakaszában, a Kbt. 69. § (4) bekezdése alapján benyújtandó dokumentumok:

## Kizáró okok igazolásai:

Magyarországon letelepedett ajánlattevő esetében az ajánlatkérő a 321/2015. (X.30.) Korm. rendelet 8. §-a szerint a Kbt. 62. §-a tekintetében a következő igazolásokat és írásbeli nyilatkozatokat köteles elfogadni, illetve a következőképpen köteles ellenőrizni a kizáró okok hiányát:

1. a Kbt. 62. § (1) bekezdés g) pontja tekintetében a kizáró ok hiányát a Hatóság honlapján elérhető nyilvántartásból, valamint a céginformációs szolgálattól ingyenesen, elektronikusan kérhető cégjegyzék-adatok alapján az ajánlatkérő ellenőrzi;
2. a Kbt. 62. § (1) bekezdés h) pontja tekintetében az ajánlatkérő nem kérhet külön igazolást, a kizáró ok hiányának igazolásaként az ajánlatkérő köteles elfogadni az eljárásban benyújtott egyszerű nyilatkozatot, a Közbeszerzési Döntőbizottság vagy a bíróság döntésére vonatkozóan a kizáró ok hiányát a Hatóság honlapján közzétett adatokból az ajánlatkérő ellenőrzi;
3. a Kbt. 62. § (1) bekezdés i) pontja tekintetében nem szükséges igazolás benyújtása, a kizáró ok megvalósulását az ajánlatkérő ellenőrzi az eljárás során;
4. a Kbt. 62. § (1) bekezdés j) pontja tekintetében az adott eljárásban a kizáró ok megvalósulását az ajánlatkérő ellenőrzi az eljárás során; korábbi közbeszerzési eljárásra vonatkozóan pedig az ajánlatkérő köteles elfogadni az eljárásban benyújtott egyszerű nyilatkozatot;
5. a Kbt. 62. § (1) bekezdés k) pontjára vonatkozóan

ia) a Kbt. 62. § (1) bekezdés k) pont ka) alpontja tekintetében nem szükséges igazolás vagy nyilatkozat benyújtása, a céginformációs szolgálattól ingyenesen, elektronikusan kérhető cégjegyzék-adatok alapján az ajánlatkérő azt ellenőrzi, hogy valóban Magyarországon bejegyzett gazdasági szereplőről van szó;

ib) a **Kbt. 62. § (1) bekezdés k) pont kb) alpontja tekintetében az ajánlattevő nyilatkozata arról**, hogy olyan társaságnak minősül-e, melyet nem jegyeznek szabályozott tőzsdén, vagy amelyet szabályozott tőzsdén jegyeznek; ha az ajánlattevőt nem jegyzik szabályozott tőzsdén, akkor a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény (a továbbiakban: pénzmosásról szóló törvény) 3. § r) pont ra)-rb) vagy rc)-rd) alpontja szerint definiált valamennyi tényleges tulajdonos nevének és állandó lakóhelyének bemutatását tartalmazó nyilatkozatot szükséges benyújtani; ha a gazdasági szereplőnek nincs a pénzmosásról szóló törvény 3. § r) pont ra)-rb) vagy rc)-rd) alpontja szerinti tényleges tulajdonosa, úgy erre vonatkozó nyilatkozatot szükséges csatolni; (amelyet az Ajánlatkérő Kbt. 69. § (4) bekezdés szerinti felkérésére kell benyújtani)

Felhívjuk a figyelmet arra, hogy a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény 3. § r) pont ra)-rd) alpontjai szerinti tényleges tulajdonos fogalma a következő:

r) tényleges tulajdonos:

ra) az a természetes személy, aki jogi személyben vagy jogi személyiséggel nem rendelkező szervezetben közvetlenül vagy - a Polgári Törvénykönyvről szóló 2013. évi V. törvény (a továbbiakban: Ptk.) 8:2. § (4) bekezdésében meghatározott módon - közvetve a szavazati jogok vagy a tulajdoni hányad legalább huszonöt százalékával rendelkezik, ha a jogi személy vagy jogi személyiséggel nem rendelkező szervezet nem a szabályozott piacon jegyzett társaság, amelyre a közösségi jogi szabályozással vagy azzal egyenértékű nemzetközi előírásokkal összhangban lévő közzétételi követelmények vonatkoznak,

rb) az a természetes személy, aki jogi személyben vagy jogi személyiséggel nem rendelkező szervezetben - a Ptk. 8:2. § (2) bekezdésében meghatározott - meghatározó befolyással rendelkezik,

rc) az a természetes személy, akinek megbízásából valamely ügyleti megbízást végrehajtanak,

rd) alapítványok esetében az a természetes személy,

1. aki az alapítvány vagyona legalább huszonöt százalékának a kedvezményezettje, ha a leendő kedvezményezetteket már meghatározták,

2. akinek érdekében az alapítványt létrehozták, illetve működtetik, ha a kedvezményezetteket még nem határozták meg, vagy

3. aki tagja az alapítvány kezelő szervének, vagy meghatározó befolyást gyakorol az alapítvány vagyonának legalább huszonöt százaléka felett, illetve az alapítvány képviseletében eljár.

ic) a **Kbt. 62. § (1) bekezdés k) pont kc) alpontjára vonatkozóan az ajánlattevő nyilatkozata arról**, hogy van-e olyan jogi személy vagy személyes joga szerint jogképes szervezet, amely az ajánlattevőben közvetetten vagy közvetlenül több, mint 25%-os tulajdoni résszel vagy szavazati joggal rendelkezik; ha van ilyen szervezet, az ajánlattevő azt nyilatkozatban megnevezi (cégnév, székhely), továbbá nyilatkozik, hogy annak vonatkozásában a Kbt. 62. § (1) bekezdés k) pont kc) alpontjában hivatkozott kizáró feltétel nem áll fenn; (amelyet az Ajánlatkérő Kbt. 69. § (4) bekezdés szerinti felkérésére kell benyújtani)

1. a Kbt. 62. § (1) bekezdés m) pontja tekintetében nem szükséges igazolás benyújtása, a kizáró ok megvalósulását az ajánlatkérő ellenőrzi az eljárás során;
2. a Kbt. 62. § (1) bekezdés q) pontja tekintetében az ajánlatkérő nem kérhet külön igazolást, a jogsértés megtörténtét vagy annak hiányát a Hatóság honlapján közzétett adatokból az ajánlatkérő ellenőrzi. Ajánlatkérő a Kbt. 62. § (1) bekezdés q) pontjában meghatározott kizáró ok fenn nem állását az ajánlattétel napján ellenőrzi.

 A nem Magyarországon letelepedett ajánlattevő esetében az ajánlatkérő a 321/2015. (X.30.) Korm. rendelet 10. §-a szerinti igazolásokat és írásbeli nyilatkozatokat fogadja el.

A nem Magyarországon letelepedett ajánlatevőknek a Kbt. 62. § (1) bekezdés k) pont ka.) alpont szerinti kizáró okokkal kapcsolatban nyilatkoznia kell arról, hogy a székhelye szerinti ország jogrendszerében a kizáró okok hiányának igazolására mely igazolások felelnek meg, és azokat mely hatóságok, szervezetek bocsátják ki. A jelen nyilatkozat nem a kizáró okok hiányának igazolását szolgálja, hanem a kizáró okok igazolási módjának meghatározására irányul. Ezzel összhangban kell – felelős magyar fordításban – azon igazolásokat benyújtani, melyekből megállapítható, hogy ajánlattevő nem tartozik a kizáró okok hatálya alá.

Az alkalmasság igazolásában résztvevő alvállalkozó vagy más szervezet vonatkozásában további igazolási kötelem nincs, ajánlatkérő a 321/2015. (X.30.) Korm. rendelet 17. § (2) bekezdése alapján elfogadja a cégszerűen aláírt, egyszerű nyilatkozat benyújtását, illetve az alkalmasság igazolása érdekében igénybe nem vett alvállalkozók vonatkozásában ajánlatkérő továbbra is elfogadja Kbt. 67. (4) bekezdése szerinti nyilatkozatot.

A kizáró okok fenn nem állására vonatkozó nyilatkozatot az adott eljárásra vonatkozóan szükséges megtenni.

A Kbt. 62. § (1) bekezdés h), j) pontjában meghatározott időtartamot mindig a kizáró ok fenn nem állásának ellenőrzése időpontjától kell számítani.

Ajánlatkérő a Kbt. 62. § (1) bekezdés q) pontjában meghatározott kizáró ok fenn nem állását az ajánlattétel napján ellenőrzi.

4.5.6. Ha a Kbt. 69. § (4) bekezdés szerinti ajánlattevő nem vagy az esetleges hiánypótlást, illetve felvilágosítás kérést követően sem megfelelően nyújtja be az igazolásokat (ideértve azt is, ha az igazolás nem támasztja alá a Kbt. 67. § (1) bekezdése szerinti nyilatkozat tartalmát, vagy azzal ellentétes), az ajánlatkérő ezen ajánlattevő ajánlatának figyelmen kívül hagyásával az értékelési szempontokra figyelemmel legkedvezőbbnek tekinthető ajánlattevőt hívja fel a Kbt. 69.§ (4) bekezdés szerint az igazolások benyújtására. Az ajánlatkérő az eljárást lezáró döntésben csak olyan ajánlattevőt nevezhet meg nyertes ajánlattevőként, aki az alkalmassági követelmények tekintetében a Kbt.-ben és a külön jogszabályban foglaltak szerint előírt igazolási kötelezettségének eleget tett.

4.5.7. Az ajánlatkérő az eljárást lezáró döntés meghozatalát megelőzően dönthet úgy, hogy a Kbt. 69. § (4) bekezdésben foglaltak szerint nemcsak a legkedvezőbb, hanem az értékelési sorrendben azt követő meghatározott számú következő legkedvezőbb ajánlattevőt is felhívja az igazolások benyújtására. Az ajánlatkérő az összegezésben csak akkor nevezheti meg a második legkedvezőbb ajánlattevőt, ha az eljárást lezáró döntés meghozatalát megelőzően őt is felhívta az igazolások benyújtására. Az e bekezdés szerinti lehetőséggel az ajánlatkérő akkor élhet, ha az értékelés módszerét figyelembe véve valamelyik ajánlat figyelmen kívül hagyása esetén az ajánlattevők egymáshoz viszonyított sorrendje nem változik.

4.5.8. A Kbt. 69. § (11) bekezdésére hivatkozással az ajánlatkérő a nem magyar nyelvű nyilvántartás esetén kéri a releváns igazolás vagy információ magyar nyelvű benyújtásának a fordítását a jelen közbeszerzési dokumentumok II.09. szakaszában leírtak szerint.

4.5.9. A bírálat folyamata egyebekben is a Kbt. 69. § rendelkezései szerint történik.

*4.6. Hiánypótlás, felvilágosítás kérés és a számítási hiba javítása*

4.6.1. Az ajánlatkérő az összes ajánlattevő számára azonos feltételekkel biztosítja a hiánypótlás lehetőségét, valamint az ajánlatokban található, nem egyértelmű kijelentések, nyilatkozatok, igazolások tartalmának tisztázása érdekében az ajánlattevőktől felvilágosítást kér.

A hiánypótlásra vagy a felvilágosítás nyújtására vonatkozó felszólítást az ajánlatkérő a többi ajánlattevő egyidejű értesítése mellett közvetlenül az ajánlattevők részére megküldi, megjelölve a határidőt, továbbá a hiánypótlási felhívásban a pótlandó hiányokat.

4.6.2. A hiányok pótlása csak arra irányulhat, hogy az ajánlat megfeleljen a közbeszerzési dokumentumok vagy a jogszabályok előírásainak. A hiánypótlás során az ajánlatban szereplő iratokat – ideértve a Kbt. 69. § (4)–(5) bekezdése szerint benyújtandó dokumentumokat is – módosítani és kiegészíteni is lehet.

4.6.3. Ha az ajánlatkérő megállapítja, hogy az ajánlattevő az alkalmasság igazolásához olyan gazdasági szereplő kapacitásaira támaszkodik, vagy olyan alvállalkozót nevezett meg, amely a Kbt. 62. § (1) bekezdés g)–h), k)– m) és q) pontja szerinti, korábbi eljárásban tanúsított magatartás alapján a j) pontja szerinti kizáró ok hatálya alatt áll, a kizáró okkal érintett gazdasági szereplő kizárása mellett hiánypótlás keretében felhívja az ajánlattevőt a kizárt helyett szükség esetén más gazdasági szereplő megnevezésére.

4.6.4. Amíg bármely ajánlattevő számára hiánypótlásra vagy felvilágosítás nyújtására – a Kbt. 71.§ (2) bekezdés szerinti felszólításban, illetve értesítésben megjelölt – határidő van folyamatban, az ajánlattevő pótolhat olyan hiányokat, amelyekre nézve az ajánlatkérő nem hívta fel hiánypótlásra.

4.6.5. Ajánlatkérő a Kbt. 71. § (6) bekezdése nyomán tájékoztatja az ajánlattevőket, hogy amennyiben a hiánypótlással az ajánlattevő ajánlatában korábban nem szereplő gazdasági szereplőt von be az eljárásba és e gazdasági szereplőre tekintettel lenne szükséges az újabb hiánypótlás, úgy ez esetben ajánlatkérő nem korlátozza és nem zárja ki az új gazdasági szereplőre vonatkozóan a hiánypótlást.

4.6.6. Az ajánlatkérő kizárólag a Kbt. 71. § (1)–(2) bekezdésben foglaltak szerint és csak olyan felvilágosítást kérhet, amely az ajánlatok elbírálása érdekében szükséges.

4.6.7. A Kbt. 71. § (8) bekezdése értelmében a hiánypótlás vagy a felvilágosítás megadása:

a) nem járhat a Kbt. 2. § (1)-(3) és (5) bekezdésében foglalt alapelvek sérelmével és

b) annak során az ajánlatban a beszerzés tárgyának jellemzőire, az ajánlattevő szerződéses kötelezettsége végrehajtásának módjára vagy a szerződés más feltételeire vonatkozó dokumentum tekintetében csak olyan nem jelentős, egyedi részletkérdésre vonatkozó hiba javítható vagy hiány pótolható, módosítható, kiegészíthető vagy törölhető, amelynek változása a teljes ajánlati árat és az ajánlattevők között az értékeléskor kialakuló sorrendet nem befolyásolja.

4.6.8. Az ajánlatkérő köteles meggyőződni arról, hogy a hiánypótlás vagy a felvilágosítás megadása a Kbt. 71. §-ban foglaltaknak megfelel. A Kbt. 71. § (3) vagy (8)–(9) bekezdés rendelkezéseinek megsértése esetén, vagy ha a hiánypótlást, felvilágosítás megadását nem, vagy nem az előírt határidőben teljesítették, kizárólag az eredeti ajánlati példányt (példányokat) lehet figyelembe venni az elbírálás során.

4.6.9. Ha az ajánlatkérő az ajánlatban az értékelésre kiható számítási hibát észlel, annak javítását az ajánlatkérő végzi el úgy, hogy a közbeszerzés tárgya elemeinek tételesen meghatározott értékeit (az alapadatokat) alapul véve számítja ki az összesített ellenértéket vagy más – az ajánlatban megtalálható számításon alapuló – adatot. Az ajánlatkérő a számítási hiba javításáról az összes ajánlattevőt egyidejűleg, közvetlenül, írásban, haladéktalanul tájékoztatja.

*4.7. Az aránytalanul alacsony ár és egyéb aránytalan vállalások*

4.7.1. Ajánlatkérő a bírálatnak az aránytalanul alacsony ár vizsgálatára vonatkozó részét alábbiak szerint végzi figyelemmel az ajánlati felhívás VI.3.11. pontjára is.

Az ajánlatkérő az értékelés szempontjából lényeges ajánlati elemek tartalmát megalapozó adatokat, valamint indokolást köteles írásban kérni és erről a kérésről a többi ajánlattevőt egyidejűleg, írásban értesíteni, ha az ajánlat a megkötni tervezett szerződés tárgyára figyelemmel aránytalanul alacsony összeget tartalmaz az értékelési szempontként figyelembe vett ár vagy költség, vagy azoknak valamely önállóan értékelésre kerülő eleme tekintetében.

 Az ajánlatkérő figyelembe veheti az olyan objektív alapú indokolást, amely különösen

a) a gyártási folyamat, az építési beruházás vagy a szolgáltatásnyújtás módszerének gazdaságosságára,

b) a választott műszaki megoldásra,

c) a teljesítésnek az ajánlattevő számára kivételesen előnyös körülményeire,

d) az ajánlattevő által ajánlott áru, építési beruházás vagy szolgáltatás eredetiségére,

e) a Kbt. 73. § (4) bekezdése szerinti környezetvédelmi, szociális és munkajogi követelményeknek való megfelelésre vagy

f) az ajánlattevőnek állami támogatások megszerzésére való lehetőségére vonatkozik.

 Az ajánlatkérő az indokolás elfogadhatóságának megítéléséhez – ha az elfogadhatóság kétséges – további kiegészítő indokolást kérhet az ajánlattevőtől, a többi ajánlattevő egyidejű értesítése mellett. Az ajánlattevő kötelessége az ajánlati ára megalapozottságára vonatkozó minden tényt, adatot, kalkulációt az ajánlatkérő rendelkezésére bocsátani ahhoz, hogy megfelelő mérlegelés eredményeként az ajánlatkérő döntést hozhasson az ajánlati ár megalapozottságáról. Az ajánlatkérő köteles érvénytelennek nyilvánítani az ajánlatot, ha a közölt információk nem indokolják megfelelően, hogy a szerződés az adott áron vagy költséggel teljesíthető.

Nem megfelelő az indokolás különösen, ha megállapítható, hogy az ajánlat azért tartalmaz aránytalanul alacsony árat vagy költséget, mert nem felel meg a Kbt. 73. § (4) bekezdése szerinti környezetvédelmi, szociális és munkajogi követelményeknek. Az ajánlatkérő az ajánlat megalapozottságának vizsgálata során ennek megítéléséhez az adott ágazatban kötelezően alkalmazandó irányadó munkabérekről is tájékoztatást kérhet az ajánlattevőtől.

 Ha az ajánlati ár megalapozottságáról a döntés meghozatalához az szükséges, az ajánlatkérő összehasonlítás céljából a többi ajánlattevőtől is kérhet be meghatározott ajánlati elemeket megalapozó adatokat.

4.7.2. Az ajánlatkérő a Kbt. 72. § (1)–(6) bekezdésben foglalt eljárásrendet megfelelően alkalmazza arra az esetre is, ha az ajánlatnak valamely egyéb eleme tartalmaz teljesíthetetlennek ítélt kötelezettségvállalást. Ebben az esetben az ajánlatkérő érvénytelennek nyilvánítja az ajánlatot, ha a közölt információk nem indokolják megfelelően, hogy az adott kötelezettségvállalás teljesíthető.

*4.8. Az Ajánlatok értékelése*

4.8.1. Az ajánlatkérő az ajánlatokat valamennyi rész vonatkozásában a ***„legjobb ár-érték arány”*** elve szerint értékeli (Kbt. 76.§ (2) bekezdés c) pont).

4.8.2. Az ajánlatok értékelési szempontok szerinti tartalmi elemeinek értékelése során adható pontszámok alsó és felső határa, amely minden értékelési szempont esetében azonos:

1-10

4.8.3. Az értékelés szempontjai az alábbiak:

* + - 1. rész esetében:

|  |  |  |
| --- | --- | --- |
| Sorszám | Ár szempont | Súlyszám |
| 1. | Nettó ajánlati ár (HUF) | 90 |
|  | Minőségi szempont | Súlyszám |
| 2. | A megrendelés kézhezvételétől számított elszállítási idő (minimum 5 naptári nap - maximum 10 naptári nap) | 10 |

* + - 1. rész esetében:

|  |  |  |
| --- | --- | --- |
| Sorszám | Ár szempont | Súlyszám |
| 1. | Nettó ajánlati ár (HUF) | 90 |
|  | Minőségi szempont | Súlyszám |
| 2. | A megrendelés kézhezvételétől számított elszállítási idő (minimum 5 naptári nap - maximum 10 naptári nap) | 10 |

* + - 1. rész esetében:

|  |  |  |
| --- | --- | --- |
| Sorszám | Ár szempont | Súlyszám |
| 1. | Nettó ajánlati ár (HUF) | 90 |
|  | Minőségi szempont | Súlyszám |
| 2. | A megrendelés kézhezvételétől számított elszállítási idő (minimum 5 naptári nap - maximum 10 naptári nap) | 10 |

4.8.4. A ponthatárok közötti pontszámok meghatározásának módja az egyes értékelési szempontok esetében az alábbi:

A legjobb ár-érték arányt tartalmazó ajánlat kiválasztásának értékelési szempontja esetén az ajánlatok részszempontok szerinti tartalmi elemeinek értékelése során adható pontszám alsó és felső határa valamennyi részszempont és alszempont esetén: 1-10-ig.

A legjobb ár-érték arányt tartalmazó ajánlat kiválasztásának értékelési szempontja esetén a módszer (módszerek) ismertetése, amellyel az ajánlatkérő megadja a fenti ponthatárok közötti pontszámot.

Az 1-2. értékelési részszempont esetében a pontszámok kiszámítása a Közbeszerzési Hatóság útmutatója (KÉ 2016. évi 147. szám; 2016. december 21.) 1. sz. melléklet A.1. ba) pontja szerinti fordított arányosítás módszerével történik.

A fenti módszer alapján kiszámított pontszámok a súlyszámmal kerülnek megszorzásra, az ajánlatkérő a számítás során kettő tizedes jegyig kerekít.

Az értékelés módszere az alábbiakban kerül részletesen kifejtésre.

1. **részszempont: Nettó ajánlati ár**

Az 1. értékelési szempont (nettó ajánlati ár) esetében a legkedvezőbb (legalacsonyabb) érték kapja a maximális pontszámot, a további megajánlott értékek a fordított arányosítás módszerének megfelelően arányosan kevesebbet.

A pontozás módszere:

|  |  |  |  |
| --- | --- | --- | --- |
| P= | Alegjobb | x (Pmax - Pmin) | + Pmin |
| Avizsgált |

P: a vizsgált ajánlati elem adott szempontra vonatkozó pontszáma

P max: a pontskála felső határa, azaz 10

P min: a pontskála alsó határa, azaz 1

A legjobb: a legelőnyösebb ajánlat tartalmi eleme

A vizsgált: a vizsgált ajánlat tartalmi eleme

Ajánlatkérő felhívja ajánlattevők figyelmét, hogy a megadott mennyiségek csak tájékoztató jellegűek és csak a bírálat szempontjából kerül megadásra. Ajánlatkérő nem vállal kötelezettséget a megadott mennyiségek megrendelésére.

**2. részszempont: A megrendelés kézhezvételétől számított elszállítási idő naptári napban megadva** (Min. 5 – max. 10 naptári nap)

A 2. értékelési szempont (A megrendelés kézhezvételétől számított elszállítási idő naptári napban megadva) esetében a legkedvezőbb (legalacsonyabb) érték kapja a maximális pontszámot, a további megajánlott értékek a fordított arányosítás módszerének megfelelően arányosan kevesebbet.

A pontozás módszere:

|  |  |  |  |
| --- | --- | --- | --- |
| P= | Alegjobb | x (Pmax - Pmin) | + Pmin |
| Avizsgált |

P: a vizsgált ajánlati elem adott szempontra vonatkozó pontszáma

P max: a pontskála felső határa, azaz 10

P min: a pontskála alsó határa, azaz 1

A legjobb: a legelőnyösebb ajánlat tartalmi eleme

A vizsgált: a vizsgált ajánlat tartalmi eleme

**Ajánlatkérő előírja, hogy a megrendelés kézhezvételétől számított elszállítási idő értékelési részszempont (2. értékelési részszempont) esetén a maximum megajánlás 10 naptári nap. A minimum megajánlás 5 naptári nap. Az 5 naptári nap, vagy annál rövidebb elszállítási idő megajánlása a maximális 10 ponttal kerül értékelésre.**

**Ajánlatkérő *A megrendelés kézhezvételétől számított elszállítási idő* értékelési szempont vonatkozásában felhívja az Ajánlattevők figyelmét, hogy a Kbt. 77. § (1) bekezdése alapján 10 naptári napban határozta meg azt a megajánlást, melynél - ajánlatkérő számára - kedvezőtlenebb vállalást ajánlattevő nem tehet. A 10 naptári napot meghaladó megajánlás az ajánlat érvénytelenségét eredményezi a Kbt. 73. § (1) bekezdés e) pontja alapján!**

Ajánlatkérő a megrendelés kézhezvételének azt a napot tekinti, amelyen az igazoltan megérkezett a Ajánlattevőhöz.

Ajánlatkérő a pontszámok meghatározását úgy végzi el, hogy a legkedvezőbb szintnek megfelelő értéket veszi figyelembe a pontszámok meghatározásánál (a képletbe abban az esetben is a legkedvezőbbként meghatározott értéket helyettesíti be, ha a legkedvezőbb ajánlat tartalmi eleme ezen értéknél kedvezőbb).

Ajánlatkérő a legjobb ár-érték arányt tartalmazó ajánlat kiválasztása során az ajánlatoknak az értékelési szempontok szerinti tartalmi elemeit a Kbt. 76. § (9) bekezdés d) pontja alapján meghatározott módszerrel értékeli, majd az egyes tartalmi elemekre adott értékelési pontszámot megszorozza a súlyszámmal, a szorzatokat pedig ajánlatonként összeadja. Az az ajánlat minősül a legkedvezőbbnek, amelynek az összpontszáma a legmagasabb.

Ha több ajánlatnak azonos az előző bekezdés szerint kiszámított összpontszáma, az az ajánlat minősül a legjobb ár-érték arányúnak, amely a nem egyenlő értékelési pontszámot kapott értékelési szempontok közül a legmagasabb súlyszámú szempontra nagyobb értékelési pontszámot kapott.

Az ajánlatkérő jogosult közjegyző jelenlétében sorsolást tartani és a sorsolás alapján kiválasztott ajánlattevőt az eljárás nyertesének nyilvánítani, ha a legjobb ár-érték arányú ellenszolgáltatást két vagy több ajánlat azonos mértékben tartalmazza.

 *4.9. Tájékoztatás az ajánlatkérő döntéseiről*

4.9.1. Az ajánlatkérő köteles az ajánlattevőt írásban tájékoztatni az eljárás eredményéről, az eljárás eredménytelenségéről, az ajánlattevő ajánlatának érvénytelenné nyilvánításáról, valamely gazdasági szereplő kizárásáról, valamint ezek részletes indokáról, az erről hozott döntést követően a lehető leghamarabb, de legkésőbb három munkanapon belül.

4.9.2. Az ajánlatkérő az ajánlatok elbírálásának befejezésekor külön jogszabályban meghatározott minta szerint írásbeli összegezést készít az ajánlatokról. Az ajánlatkérő az ajánlatok elbírálásának befejezésekor a Kbt. 79. § (1) bekezdés szerinti tájékoztatást az írásbeli összegezésnek minden ajánlattevő részére egyidejűleg, telefaxon vagy elektronikus úton történő megküldésével teljesíti.

Az eljárás eredménytelenségének eseteire a Kbt. 75. § esetei az irányadók a Kbt. 114. § (8) bekezdés rendelkezéseinek figyelembevétele mellett. A Kbt. 114. § (8) bekezdés szerint, ha az értékelés alapján legkedvezőbb ajánlatot tett ajánlattevővel történő szerződéskötés esetén a szerződés értéke a becsült értéket meghaladná, és az ajánlatkérő az eljárást olyan szabályok szerint indította meg, amelyek nem lettek volna jogszerűen alkalmazhatóak, ha az ajánlatkérő az eljárás becsült értékeként ezt a szerződéses értéket határozta volna meg, az ajánlatkérő köteles az eljárást eredménytelenné nyilvánítani. Ajánlatkérő a jelen közbeszerzési eljárásban a Kbt. 75. § (2) bekezdés e) pontja szerinti eredménytelenségi esetkört nem alkalmazza. Ajánlatkérő nem alkalmazza a Kbt. 114. § (11) bekezdését.

4.9.3. Az ajánlatkérő az eljárás eredményéről szóló tájékoztatót legkésőbb a szerződéskötést, ennek hiányában az eljárás eredménytelenné nyilvánításáról vagy a szerződés megkötésének megtagadásáról [Kbt. 131. § (9) bekezdés] szóló ajánlatkérői döntést követő tíz munkanapon belül köteles megküldeni közzétételre. A közbeszerzési eljárás e hirdetmény közzétételével zárul le.

4.9.4. Az Ajánlatkérő az eljárás eredményéről szóló összegzést az ajánlat „Felolvasólap”-ján megadott telefax-számra vagy elektronikus levelezési címre fogja megküldeni. A megküldéssel összefüggő valamennyi kockázatot (pl. nem létező szám vagy elektronikus levelezési cím, 24 órás elérhetőség hiánya, a készülék esetleges meghibásodása, stb.) az ajánlattevő viseli.

4.9.5. Az ajánlatkérő az írásbeli összegezést az ajánlattevők részére történő megküldésétől számított huszadik napig egy alkalommal jogosult módosítani, szükség esetén az érvénytelenségről szóló tájékoztatást visszavonni, továbbá a már megkötött szerződéstől elállni, illetve ha az eredeti állapot nem állítható helyre, a szerződést azonnali hatállyal felmondani, ha az eredmény megküldését követően észleli, hogy az eredmény (eredménytelenség) jogszabálysértő volt és a módosítás a jogszabálysértést orvosolja. Az ajánlatkérő a módosított írásbeli összegezést köteles faxon vagy elektronikus úton haladéktalanul, egyidejűleg az összes ajánlattevőnek megküldeni.

4.9.6. Az ajánlatokról készült írásbeli összegezésben észlelt bármely elírást (névcserét, hibás névírást, szám- vagy számítási hibát vagy más hasonló elírást) az ajánlatkérő kérelemre vagy kérelem hiányában is kijavíthatja. A kijavított írásbeli összegezést az ajánlatkérő legkésőbb az eljárás eredményének megküldését követő tíz napon belül köteles egyidejűleg megküldeni az összes ajánlattevőnek.

*4.10. Az előzetes vitarendezés*

4.10.1. Az ajánlatkérő az előzetes vitarendezés esetén a Kbt. 80. § szerint jár el. Az előzetes vitarendezésre továbbá a Kbt. 114. § (13) bekezdés rendelkezései az irányadóak.

*4.11. A szerződés megkötése*

4.11.1. Eredményes közbeszerzési eljárás alapján a szerződést a nyertes ajánlattevővel – közös ajánlattétel esetén a nyertes ajánlattevőkkel – kell írásban megkötni a közbeszerzési eljárásban közölt végleges feltételek, szerződéstervezet és ajánlat tartalmának megfelelően.

4.11.2. Az ajánlatkérő csak az eljárás nyertesével kötheti meg a szerződést, vagy - a nyertes visszalépése esetén - az ajánlatok értékelése során a következő legkedvezőbb ajánlatot tevőnek minősített ajánlattevővel, ha őt az ajánlatok elbírálásáról szóló írásbeli összegezésben megjelölte.

4.11.3. A nyertes ajánlattevő és – a Kbt. 131. § (4) bekezdés szerinti esetben – a második legkedvezőbb ajánlatot tett ajánlattevő ajánlati kötöttsége az ajánlatok elbírálásáról szóló írásbeli összegezésnek az ajánlattevők részére történt megküldése napjától számított harminc nappal meghosszabbodik.

Az ajánlatkérő a szerződést az ajánlati kötöttség Kbt. 131. § (5) bekezdés szerinti időtartama alatt köteles megkötni. Ha a Kbt. másként nem rendelkezik, nem köthető meg azonban a szerződés az írásbeli összegezés – ha az összegezés javítására kerül sor és az eljárás eredményességére, az ajánlat érvényességére vagy az értékelés eredményére vonatkozó adat módosul, a módosított összegezés – megküldése napját követő tíz napos időtartam lejártáig.

Ha jogorvoslati kérelmet [Kbt. 148. § (2) bekezdés] vagy kezdeményezést [Kbt. 152. §] nyújtanak be, a szerződést az ügy érdemében hozott vagy a közbeszerzési ügy befejezését eredményező határozat meghozataláig nem lehet megkötni, kivéve, ha a Közbeszerzési Döntőbizottság a szerződés megkötését engedélyezi [Kbt. 156. § (4) bekezdés]. Ha időközben a nyertes ajánlattevő ajánlati kötöttsége lejárt, az ajánlatkérő akkor köthet vele szerződést, ha a nyertes ajánlattevő nyilatkozik, hogy ajánlatát fenntartja.

## II.05. Az Ajánlat feltételei

5.1. Ajánlatokat kizárólag a jelen közbeszerzési dokumentumok II. 03. szakasz 3.1. pontban megadott tárgyban, a felhívásban, és a jelen közbeszerzési dokumentumokban meghatározott tartalmi és formai követelményeknek megfelelően kell benyújtani.

5.2. A közbeszerzési dokumentumokban lévő esetleges ellentmondások esetén - amennyiben azok valamilyen oknál fogva nem kerültek az ajánlattételi határidő lejártáig tisztázásra - az érvényes ajánlattétel szempontjából a felhívásban rögzítettek megelőzik a közbeszerzési dokumentumokban rögzítetteket.

5.3. A felhíváshoz képest a közbeszerzési dokumentumokban lévő többlet információk, utasítások – amennyiben azok tartalmukban nem ellentétesek a felhívásban foglaltakkal - nem tekinthetők ellentmondásnak. A többlet információ, utasítás, amennyiben az tartalmában nem ellentétes valamely információval, utasítással, általánosságban sem tekinthető ellentmondásnak.

5.4. Az ajánlattevő felelős azért, hogy ellenőrizze és azonosítsa a teljes közbeszerzési dokumentumok átvételét a tartalomjegyzék felsorolása szerint. Nem fogadható el semmiféle kifogás azon az alapon, hogy az ajánlattevő elmulasztotta a közbeszerzési dokumentumok valamely részének átvételét.

5.5. Az ajánlatkérő a többváltozatú ajánlat tételét kizárja.

5.6. A jelen közbeszerzési dokumentumban kérttől eltérő ajánlatot, alternatívát az ajánlattevők ne nyújtsanak be! Amennyiben ilyen ajánlat kerül benyújtásra, úgy azt figyelemmel a közbeszerzésekről szóló 2015. évi CXLIII. törvény 2. § (7) bekezdésére, az említett törvény 66. § (1) bekezdésére, az ajánlatkérő érvényteleníti, és az a jelen közbeszerzési eljárás további menetében nem vehet részt. Felhívjuk az ajánlattevők figyelmét, hogy az ajánlatkérő az olyan ajánlatot, melynek bármelyik része jogszabályba ütköző megajánlást, kitételt, feltételt, stb. tartalmaz, érvényteleníti.

5.7. Az ajánlatkérő nem teszi lehetővé a nyertes ajánlattevő számára a szerződés teljesítése érdekében gazdálkodó szervezet (projekttársaság) létrehozását. Az ajánlatkérő projekttársaság alapítását az önálló ajánlattevő és a közös ajánlattevő nyertes ajánlattevők tekintetében is kizárja. (Kbt. 35. § (8) bekezdés)

5.8. Az ajánlathoz csatolni kell ajánlattevő, az alvállalkozó vagy a kapacitást nyújtó szervezet (személy) részéről a jelentkezést aláíró és/vagy nyilatkozatot tevő, kötelezettséget vállaló cégjegyzésre jogosult személy(ek) – ide nem értve a műszaki-szakmai alkalmasság igazolására igénybe vett szakembereket - aláírási címpéldányát/címpéldányait vagy a Ctv. 9. §-a szerinti aláírási mintát egyszerű másolatban. Amennyiben az aláíró/szignáló személy nem cégjegyzésre jogosult az adott gazdasági szereplőnél, úgy továbbá csatolni kell az adott gazdasági szereplőnél cégjegyzésre jogosult vezető tisztségviselő által aláírt meghatalmazást legalább teljes bizonyító erejű magánokirati formában, melynek tartalmaznia kell a meghatalmazott aláírását/szignómintáját is. Ajánlatkérő felhívja az ajánlattevők figyelmét, hogy az ajánlat (nyilatkozat, kötelezettségvállalás) aláírására vonatkozó meghatalmazás aláírására meghatalmazóként kizárólag az ajánlattevő (alvállalkozó, kapacitást nyújtó szervezet) vezető tisztségviselője jogosult, a cégvezető és a képviseletre feljogosított munkavállaló a Ptk. 3:116. § (3) bekezdés alapján az ajánlat (nyilatkozat, kötelezettségvállalás) aláírására meghatalmazást érvényesen nem adhat.

5.9. Amennyiben az aláíró/szignáló személy nem cégjegyzésre jogosult az ajánlatot benyújtó gazdasági szereplőnél, úgy továbbá csatolni kell az adott gazdasági szereplőnél cégjegyzésre jogosult vezető tisztségviselő által aláírt meghatalmazást legalább teljes bizonyító erejű magánokirati formában, melynek tartalmaznia kell a meghatalmazott aláírását/szignómintáját is.

5.10.Ajánlatkérő felhívja továbbá a figyelmet, hogy Ajánlattevőknek az ajánlatukban az államháztartásról szóló 2011. évi CXCV. törvény 41. § (6) bekezdésében, az államháztartásról szóló törvény végrehajtásáról szóló 368/2011. (XII. 31.) Korm. rendelet 50. § (1a) bekezdésében, valamint a nemzeti vagyonról szóló 2011. évi CXCVI. törvény 3. § (1) bekezdés 1. pontjában foglaltakra tekintettel nyilatkozniuk kell, hogy átlátható szervezetnek minősülnek. Amennyiben Ajánlattevő nem minősül átlátható szervezetnek, úgy ajánlata a Kbt. 73. § (1) bekezdése e) pontja alapján érvénytelennek minősül.

5.11. A 321/2015. (X.30.) Korm. rend. 13. §-ra tekintettel az ajánlattevő az ajánlatában nyilatkozni köteles arról, hogy vele szemben van-e folyamatban változásbejegyzési eljárás. Az ajánlathoz az ajánlattevő vonatkozásában folyamatban lévő változásbejegyzési eljárás esetében csatolni kell a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást. Amennyiben cégügyben el nem bírált módosítás van folyamatban, abban az esetben csatolandó az elektronikusan kitöltött változásbejegyzési kérelem kinyomtatott változata, valamint a benyújtást igazoló digitális tértivevény kinyomtatott változata, cégszerűen aláírva. (nemleges nyilatkozat is csatolandó)

5.12. A Kbt. 66. § (2) bekezdése alapján az ajánlatnak tartalmaznia kell az ajánlattevő eredeti, cégszerűen aláírt nyilatkozatát az ajánlattételi felhívás feltételeire, a szerződés megkötésére és teljesítésére, valamint a kért ellenszolgáltatásra vonatkozóan.

5.13. Az ajánlatnak tartalmaznia kell az ajánlattevő Kbt. 66. § (4) bekezdés szerinti nyilatkozatát arról, hogy a kis- és középvállalkozásokról, fejlődésük támogatásáról szóló törvény szerint mikro-, kis vagy középvállalkozásnak minősül-e, vagy a törvény hatálya alá nem tartozónak minősül.

5.14. Az ajánlatban a Kbt. 66. § (5) bekezdése alapján - a cégjegyzésre jogosult személy vagy az általa az ajánlat aláírására felhatalmazott személy aláírásával ellátott - felolvasólapot kell becsatolni, amelyen szerepeltetni kell az ajánlattevő (közös ajánlattétel esetén valamennyi ajánlattevő) nevét, székhelyét, telefon- és faxszámát, e-mail címét, a kapcsolattartó személy nevét, a megajánlott rész/részek megjelölését.

5.15. Az ajánlatnak tartalmaznia kell az ajánlattevő nyilatkozatát arról, hogy a mindenkori teljesítéskor a műszaki specifikációban előírt paramétereknek megfelelő szolgáltatást nyújt.

5.16. Ajánlatkérő a Kbt. 73. § (5) bekezdésére tekintettel előírja, hogy az ajánlattevők tájékozódjanak a környezetvédelmi, szociális és munkajogi követelményekre vonatkozó olyan kötelezettségekről, amelyeknek a teljesítés helyén és a szerződésteljesítése során meg kell felelni. Ajánlatkérő az közbeszerzési dokumentumban megadja azoknak a szervezeteknek (hatóságoknak) a nevét és címét (elérhetőségét), amelyektől az ajánlattevő megfelelő tájékoztatást kaphat.

## II.06. Az ajánlattétel költségei

6.1. Az ajánlat elkészítésével és benyújtásával kapcsolatos összes költséget az ajánlattevőnek kell viselnie. Az ajánlattevőnek nincs joga semmilyen, a közbeszerzési dokumentumban kifejezetten megadott jogcímen kívüli egyéb - így különösen anyagi - igény érvényesítésére. A közbeszerzési eljárás eredményes, vagy eredménytelen befejezésétől függetlenül az ajánlatkérővel szemben e költségekkel kapcsolatban semmilyen követelésnek nincs helye, kivéve abban az esetben, ha arról jogszabály rendelkezik.

6.2. Az ajánlatkérő kifejezetten nyilatkozik, hogy az ajánlatok elkészítéséért sem a nyertes ajánlattevőnek, sem másoknak nem fizet.

6.3. Az ajánlatkérő a benyújtott ajánlatokat a törvény erejénél fogva sem egészében, sem részeiben nem szolgáltatja vissza.

## II.07. A Közbeszerzési Dokumentumok használata

7.1. A Közbeszerzési Dokumentumokat az ajánlattevők kizárólag jelen közbeszerzési eljárás keretein belül- az ajánlattétel és a Kbt. által biztosított jogaik gyakorlása érdekében- használhatják fel.

## II.08. Az ajánlatok kidolgozásának feltételei

* 1. *Az ajánlatok benyújtása*

8.1.1. Az ajánlatokat egy darab *zárt* csomagolásban kell benyújtani.

8.1.2. Az ajánlatot egy eredeti papír alapú és egy a papír alapú példánnyal mindenben megegyező, pdf formátumú (szkennelt), adathordozón (CD, DVD) elhelyezett elektronikus másolati példányban kell benyújtani.

8.1.3. *A csomagoláson a következőket kell feltüntetni:*

* + az ajánlatkérő nevét és címét;
	+ ajánlattevő nevét és címét valamint,
	+ ***„Ajánlat –* *MÁV-START Zrt. JBI és TSZVI telephelyeken keletkező veszélyes és nem veszélyes hulladékok átvétele, elszállítása és kezelése - Határidő (2017.november 28. 11:00 óra) előtt nem bontható fel!”***

Amennyiben az ajánlat csomagolását nem látják el a fenti felirattal, az önmagában nem eredményezi az ajánlat érvénytelenségét, de ilyen esetben az ajánlatkérő nem felel azért, ha az ajánlat csomagolását tévedésből idő előtt felbontják.

8.1.4. Az ajánlatokat az alábbi követelményeknek megfelelően elkészítve kell benyújtani:

*a)* Az ajánlat eredeti példányát zsinórral, lapozhatóan össze kell fűzni, a csomót matricával az ajánlat első vagy hátsó lapjához rögzíteni, a matricát le kell bélyegezni, vagy az ajánlattevő részéről erre jogosultnak alá kell írni, úgy hogy a bélyegző, illetőleg az aláírás legalább egy része a matricán legyen;

*b)* Az ajánlat oldalszámozása eggyel kezdődjön és oldalanként növekedjen. Elegendő a szöveget vagy számokat vagy képet tartalmazó oldalakat számozni, az üres oldalakat nem kell, de lehet. Az ajánlatkérő az ettől eltérő számozást is elfogad, ha a tartalomjegyzékben az egyes iratok helye egyértelműen azonosítható és az iratok helyére a Kbt. 71-72. § alkalmazása esetén egyértelműen lehet hivatkozni.

*c)* Az ajánlatnak az elején tartalomjegyzéket kell tartalmaznia, mely alapján az ajánlatban szereplő dokumentumok oldalszám alapján megtalálhatóak;

*d)* Az ajánlatban lévő, minden - az ajánlattevő vagy alvállalkozó, vagy Kbt. 65. § (7) bekezdése szerinti szervezet által készített - dokumentumot (nyilatkozatot) a végén cégszerűen alá kell írnia az adott gazdálkodó szervezetnél erre jogosult(ak)nak vagy olyan személynek, vagy személyeknek aki(k) erre a jogosult személy(ek)től írásos felhatalmazást kaptak (meghatalmazott általi aláírás).

*e)* Az ajánlat minden olyan oldalát, amelyen - az ajánlat beadása előtt - módosítást hajtottak végre, az adott dokumentumot aláíró személynek vagy személyeknek a módosításnál is kézjeggyel kell ellátni.

8.1.5. Ahol a Kbt. vagy a Kbt. felhatalmazása alapján megalkotott külön jogszabály alapján az ajánlatkérő a közbeszerzési eljárás során valamely dokumentum benyújtását írja elő, a dokumentum - ha jogszabály eltérően nem rendelkezik - egyszerű másolatban is benyújtható.

8.1.6. Az ajánlatkérő előírja a papír alapú példánnyal mindenben megegyező elektronikus másolati példány (CD/DVD) benyújtását is az alábbiak szerint:

* jelszó nélkül olvasható, de nem módosítható, ingyenes program segítségével megtekinthető (pl. pdf.) elektronikus másolati példány a teljes, az előírt aláírásokkal ellátott ajánlatról.

Az elektronikus adathordozókkal kapcsolatban benyújtandó Ajánlattevő cégszerűen aláírt nyilatkozata, mely szerinti az elektronikusan benyújtott ajánlat az eredeti ajánlattal megegyezik.

* 1. *Az ajánlatok kidolgozásának egyéb feltételei*

8.2.1. Az ajánlattevőknek az eljárás során egy írásos ajánlatot kell készíteniük, melynek az ajánlattételi határidő lejártát követő módosítására - a Kbt. vonatkozó előírásaival összhangban - kizárólag a Kbt. 71. § keretei között van lehetőség.

8.2.2. Az Ajánlatkérő a kiegészítő tájékoztatások kapcsán a Kbt. 56. § és a Kbt. 114. § (6) bekezdés vonatkozó rendelkezései szerint jár el.

8.2.3. A Kbt. 56. § szerinti kiegészítő tájékoztatásért folyamodó gazdasági szereplőnek az írásbeli kérdésen fel kell tüntetni az eljárás tárgyát, valamint azt a levelezési címet és azt a telefax számot, valamint e-mail elérhetőséget, amelyre a választ kéri. A megadott kapcsolattartási pontok megfelelőségéért az ajánlattevő a felelős. Ugyancsak a gazdasági szereplő felelőssége, hogy a szervezeti egységén belül a kiegészítő tájékoztatás időben az arra jogosulthoz kerüljön.

8.2.4. Az ajánlatkérő arra kéri a gazdasági szereplőket, hogy a kiegészítő tájékoztatások kézhezvételét a kézhezvételt követő egy munkanapon belül az Ajánlatkérő nevében eljáró szervezet II.02. szakasz szerinti telefax vagy e-mail elérhetőségeire visszaigazolni szíveskedjenek, ennek elmaradása azonban nem eredményezi az ajánlat érvénytelenségét.

## II.09. A közbeszerzési eljárás nyelve

9.1. A közbeszerzési eljárás nyelve a magyar.

9.2. Az ajánlatot magyar nyelven kell beadni, az eljárás során mindennemű levelezés, írásbeli és szóbeli cselekmény magyar nyelven történik. A joghatás kiváltására csak a magyar nyelvű nyilatkozatok, okiratok alkalmasak.

9.3. Ajánlatkérő a fentiekre tekintettel idegen vagy részben idegen nyelvű okiratokat, nyilatkozatokat nem fogad el. Abban az esetben, amennyiben a nyilatkozat vagy okirat egészben vagy részben nem magyar nyelven kiállított, az ajánlattevő általi felelős fordítást kell az ajánlatba csatolni, melynek szöveghűségét az ajánlattevő cégszerű aláírással vagy a meghatalmazott személy(ek) aláírásával ellátott nyilatkozattal kell igazolni. (Kbt. 47. § (2) bekezdés szerinti felelős fordítás)

Amennyiben a fordítás nem felel meg az alapnyilatkozatnak, alapokiratnak és annak a törvényi feltételei fennállnak, akkor az hamis nyilatkozattételnek minősül.

9.4. Ajánlatkérő elfogad továbbá hiteles vagy hitelesített fordításokat (a továbbiakban: hiteles fordítás) is, melyek csatolása esetén az ajánlatkérő a hiteles fordítást tekinti irányadónak, a bírálat alapjának. A hiteles fordításokat a fordító szervezetek általi eljárásrendnek (24/1986. (VI. 26.) MT rendelet a szakfordításról és tolmácsolásról) megfelelően kell az ajánlatba csatolni. A jelen pont szerinti fordítás benyújtása esetén a fordítás szöveghűségére vonatkozó előző pont szerinti nyilatkozat csatolása nem előírás.

9.5. Amennyiben az ajánlattevők olyan, eredetileg is kétnyelvű dokumentumot nyújtanak be, melynek egyik nyelve a magyar, és a magyar nyelvű szöveg teljes terjedelmében azonos az idegen nyelvű szöveggel, akkor fordítás csatolása nem szükséges, hanem az ajánlatkérő az ajánlatot a magyar szöveg alapján fogja elbírálni.

## II.10. Ajánlati biztosíték

10.1. Az ajánlatkérő tárgyi közbeszerzési eljárásban való részvételt nem köti ajánlati biztosíték nyújtásához.

## II.11. Kapcsolattartás

11.1. Az eljárás lezárásáig minden, az eljárással összefüggő kapcsolattartásra kizárólag írásban, az ajánlatkérő nevében eljáró szervezeten keresztül kerülhet sor. Az ajánlatkérő visszautasít minden egyéb úton történő, személyes vagy nem dokumentálható kapcsolattartási formát.

11.2. Az ajánlattevők valamennyi, az eljárás során az ajánlatkérőnek megküldésre kerülő okmányon, levélen tüntessék fel az eljárás tárgyát.

11.3. Amennyiben az ajánlattevők a fenti kérésnek nem tesznek eleget, akkor az ajánlatkérő nem felel azért, hogy az ajánlattevők által megküldött dokumentumok azok címzettjéhez eljussanak. Ajánlatkérő felhívja ajánlattevők figyelmét, hogy kapcsolattartási adataikat szíveskedjenek a felolvasólapon úgy megadni, hogy ajánlatkérő nem vállal felelősséget azért, amennyiben a megküldött értesítések a címzett oldalán nem jutnak el a megfelelő kapcsolattartóhoz (technikai ok, szabadság stb.). Amennyiben ajánlattevő a felolvasólapon megadott elérhetőséget módosítani, kiegészíteni kívánja, úgy erről köteles ajánlatkérőt külön e-mailben vagy faxon tájékoztatni. (Ajánlatkérő e körben nem fogadja el az ún. „out of office” / „házon kívül” üzeneteket, ehelyett kéri, hogy az ajánlattevők ezen adatok módosításáról külön e-mailt szíveskedjenek küldeni).

## II.12. Közös ajánlattétel

12.1.Több gazdasági szereplő közösen is tehet ajánlatot. Ebben az esetben a közös ajánlattevők kötelesek maguk közül egy, a közbeszerzési eljárásban a közös ajánlattevők nevében eljárni jogosult képviselőt megjelölni.

 A közös ajánlattevők csoportjának képviseletében tett minden nyilatkozatnak egyértelműen tartalmaznia kell a közös ajánlattevők megjelölését (Kbt. 35. § (3) bekezdés), azaz azt, hogy a nyilatkozatot a képviselő pontosan kiknek a nevében tette. A közös ajánlattevők csoportjának képviseletében tett nyilatkozatok, akkor fogadhatóak el továbbá joghatályosnak, ha ezek aláírására az – ajánlat részeként benyújtandó – együttműködési megállapodásban rögzített képviseleti jog szerint került sor.

12.2. Ahol a Kbt. az ajánlatkérő számára az ajánlattevők értesítését írja elő, valamint a kiegészítő tájékoztatás megadása [Kbt. 56. §], a hiánypótlás [Kbt. 71. §], a felvilágosítás [Kbt. 71. §] és indokolás [Kbt. 72. §] kérése esetében az ajánlatkérő a közös ajánlattevőknek szóló értesítését, tájékoztatását, illetve felhívását a Kbt.35.§ (2) bekezdés szerinti képviselőnek küldi meg (Kbt. 35. § (4) bekezdés).

12.3. A közös ajánlattevők a szerződés teljesítéséért az ajánlatkérő felé egyetemlegesen felelnek (Kbt. 35. § (6) bekezdés).

12.4. Az egy közös ajánlatot benyújtó gazdasági szereplők személyében az ajánlattételi határidő lejárta után változás nem következhet be.

12.5. Közös ajánlattétel esetén az ajánlathoz csatolni kell a közös ajánlattevők által cégszerűen aláírt nyilatkozatot a közös ajánlattételi szándékról (ezen nyilatkozattal kapcsolatos tartalmi elvárásokat a Közbeszerzési Dokumentumok a nyilatkozatminták között tartalmazza), valamint a közös ajánlattétel tagjai által megkötött együttműködési megállapodást. A jelen közbeszerzési eljárásra tekintettel megkötött megállapodás az ajánlat része, s annak legalább az alábbi pontokat tartalmaznia kell:

* 1. tartalmazza a közös ajánlattevők közös fellépése formájának ismertetését és
	2. tartalmazza az ajánlat aláírása módjának ismertetését, és
	3. tartalmazza a vezető tag (a közös ajánlattevők nevében eljárni jogosult képviselő) megjelölését azzal, hogy a képviselő korlátozás nélkül jogosult valamennyi közös ajánlattevőt képviselni az ajánlatkérővel szemben a jelen közbeszerzési eljárásban, az ajánlatkérő által az ajánlattevő, illetve az ajánlattevő által az ajánlatkérő felé megteendő illetve megtehető jognyilatkozatokban, és
	4. tartalmazza az ajánlatban vállalt kötelezettségek megosztásának ismertetését, és
	5. tartalmazza az ajánlatban vállalt kötelezettségeken belül azokat, amelyeket:

- az egyes ajánlattevők külön-külön teljesítenek (az érintett ajánlattevő megnevezésével),

- amelyeket egynél több ajánlattevő együttesen teljesít (az érintett ajánlattevő megnevezésével),

- és azon kötelezettségeket, amelyek tekintetében harmadik személlyel kívánnak szerződést kötni,

* 1. tartalmazza azon megállapodást, miszerint közös ajánlattevők a szerződésben vállalt valamennyi kötelezettség teljesítéséért az Ajánlatkérő felé egyetemleges felelősséget vállalnak, és

g) a megállapodás az ajánlat benyújtásának napján érvényes és hatályos, és hatálya, teljesítése, alkalmazhatósága vagy végrehajthatósága felfüggesztő (hatályba léptető), illetve bontó feltételtől és harmadik személy illetve hatóság jóváhagyásától nem függ.

12.6. Az ajánlatkérő felhívja az ajánlattevők figyelmét a Közbeszerzési Döntőbizottság 2010.11.30-i, konzorciumok jog- és ügyfélképességéről szóló figyelem felhívására. Ebben a Közbeszerzési Döntőbizottság azt javasolja az ajánlattevőknek, hogy ajánlatukat ne konzorciumként (ne konzorcium elnevezés alatt) tegyék meg, hanem a felolvasólapon és az ajánlat többi részében is a közös ajánlatot benyújtók nevének, címének felsorolásával, egyértelműen közös ajánlattevőként (közös ajánlattevők elnevezés alatt).

## II.13. Alvállalkozók

13.1. Az ajánlati felhívásban foglaltak alapján ajánlattevőnek meg kell jelölnie ajánlatában (részenként):

 - a közbeszerzésnek azt a részét (részeit), amelynek teljesítéséhez az ajánlattevő alvállalkozót kíván igénybe venni (Kbt. 66. § (6) bekezdés a) pont),

 - az ezen részek tekintetében igénybe venni kívánt és az ajánlat benyújtásakor már ismert alvállalkozókat (Kbt. 66. § (6) bekezdés b) pont).

13.2. Építési beruházásra vagy szolgáltatásnyújtásra irányuló szerződés, valamint árubeszerzésre irányuló szerződéssel kapcsolatos beállítási vagy üzembehelyezési művelet esetén az ajánlatkérő előírhatja, hogy bizonyos alapvető fontosságú feladatokat maga az ajánlattevő vagy - közös ajánlattétel esetén - a közös ajánlattevők egyike végezzen el, a teljesítés során e feladatokat nem végezheti alvállalkozó (Kbt. 65. § (10) bekezdés).

***Ajánlatkérő jelen eljárás keretében ilyen korlátozást nem határozott meg.***

13.3.Felhívjuk figyelmüket, hogy

 - az ajánlatkérő nem korlátozhatja az ajánlattevő jogosultságát alvállalkozó bevonására, csak akkor, ha az eljárás során a 65. § (10) bekezdése szerinti lehetőséggel élt. A nyertes ajánlattevő a szerződés megkötésének időpontjában, majd – a később bevont alvállalkozók tekintetében – a szerződés teljesítésének időtartama alatt köteles előzetesen az ajánlatkérőnek valamennyi olyan alvállalkozót bejelenteni, amely részt vesz a szerződés teljesítésében, és – ha a megelőző közbeszerzési eljárásban az adott alvállalkozót még nem nevezte meg – a bejelentéssel együtt nyilatkozni vagy az érintett alvállalkozó nyilatkozatát benyújtani arról is, hogy az általa igénybe venni kívánt alvállalkozó nem áll a megelőző közbeszerzési eljárásban előírt kizáró okok hatálya alatt.(Kbt. 138. § (3) bekezdés);

## II.14. Alkalmassági feltétel igazolásában részt vevő szervezet

14.1. E körbe tartozik az a szervezet vagy személy, amelynek a kapacitásaira támaszkodva felel meg az ajánlattevő a közbeszerzési eljárásban az előírt alkalmassági követelményeknek, a közöttük fennálló kapcsolat jellegétől függetlenül (Kbt. 65. § (7) bekezdés).

 Ebben az esetben

 - az ajánlatban meg kell nevezni a kapacitást biztosító szervezetet és meg kell jelölni az eljárást megindító felhívás azon alkalmassági követelmény(ek)re vonatkozó pontjá(i)t, amelynek igazolása érdekében az ajánlattevő e szervezet erőforrására vagy arra is támaszkodik. (Kbt. 65. § (7) bekezdés)

 - az ajánlatban csatolni szükséges a kapacitásait rendelkezésre bocsátó szervezet olyan szerződéses vagy előszerződésben vállalt kötelezettségvállalását tartalmazó okiratot, amely alátámasztja, hogy a szerződés teljesítéséhez szükséges erőforrások rendelkezésre állnak majd a szerződés teljesítésének időtartama alatt. (Kbt. 65. § (7) bekezdés)

Az okiratnak minimálisan az alábbi tartalmi elemeknek kell megfelelnie:

* tartalmazza az ajánlattevő és a kapacitásait rendelkezésre bocsátó szervezet képviseletében eljárók cégszerű aláírását;
* az okiratból egyértelműen ki kell derülnie, hogy az eljárást megindító felhívás mely alkalmassági követelményének vonatkozásában írták alá az okiratot;
* az okirat tartalmazza a kapacitást nyújtószervezet részéről azon kötelezettségvállalást, hogy a szerződés teljesítéséhez szükséges erőforrások rendelkezésre állnak majd a szerződés teljesítésének időtartama alatt; továbbá

amennyiben az adott alkalmassági követelmény tekintetében releváns a Kbt. 65. § (9) bekezdése, ebben az esetben

* az okiratban nem elegendő csupán nyilatkozni az erőforrások rendelkezésre állásáról, hanem a Kbt. 65. § (9) bekezdése nyomán ki kell derülnie az okiratból (az okiratnak alá kell támasztania), hogy az adott alkalmasság igazolásában részt vevő szervezet olyan mértékben vesz részt a szerződés, vagy a szerződés azon részének teljesítésében, amelyhez e kapacitásokra szükség van, amely – az ajánlattevő saját kapacitásával együtt – biztosítja az elvárt szaktudás, illetve szakmai tapasztalat érvényesülését a teljesítésben.

A kötelezettségvállalásnak a referenciákra vonatkozó követelmény teljesítését igazoló más szervezet tekintetében azt kell alátámasztania, hogy ez a szervezet ténylegesen részt vesz a szerződés teljesítésében.

 - az ajánlatban be kell nyújtani a kapacitásait rendelkezésre bocsátó szervezet részéről a Kbt. 67. § (1) bekezdés szerinti nyilatkozatot, az igazolások benyújtásának előírásakor pedig e szervezetnek - kizárólag az alkalmassági követelmények tekintetében - az előírt igazolási módokkal azonos módon kell igazolnia az adott alkalmassági feltételnek történő megfelelést. (Kbt. 67. § (3) bekezdés, Kbt. 114. § (2) bekezdés).

Amennyiben az ajánlattevő a gazdasági és pénzügyi alkalmasságot bármely más szervezet vagy személy kapacitására támaszkodva igazolja, abban az esetben az a szervezet, amelynek adatait az ajánlattevő az alkalmasság igazolásához felhasználta, a Ptk. 6:419. §-ában foglaltak szerint kezesként felel az Ajánlatkérőt az ajánlattevő teljesítésének elmaradásával vagy hibás teljesítésével összefüggésben ért kár megtérítéséért.

Amennyiben ajánlattevő az ajánlati felhívás III.1.2) pontja szerinti alkalmassági feltétel igazolása esetén más szervezet vagy személy kapacitására támaszkodva kíván megfelelni, ebben az esetben ajánlattevőnek az ajánlatában csatolnia kell nyilatkozatát a kapacitást nyújtó szervezet adataira vonatkozóan.

14.2. A releváns szakmai tapasztalatot igazoló referenciákra vonatkozó követelmény teljesítésének igazolására a gazdasági szereplő csak akkor veheti igénybe más szervezet kapacitásait, ha az adott szervezet olyan mértékben részt vesz a szerződés, vagy a szerződés azon részének teljesítésében, amelyhez e kapacitásokra szükség van, amely – az ajánlattevő saját kapacitásával együtt – biztosítja az alkalmassági követelményben elvárt szaktudás, illetve szakmai tapasztalat érvényesülését a teljesítésben. A Kbt. 65. § (7) bekezdés szerinti kötelezettségvállalásnak a referenciákra vonatkozó követelmény teljesítését igazoló más szervezet tekintetében azt kell alátámasztania, hogy ez a szervezet ténylegesen részt vesz a szerződés teljesítésében, az ajánlatkérő a szerződés teljesítése során ellenőrzi, hogy a teljesítésbe történő bevonás mértéke e bekezdésekben foglaltaknak megfelel. (Kbt. 65. § (9) bekezdés)

14.3. Felhívjuk figyelmüket, hogy

- Nem használhatja fel a gazdasági szereplő alkalmassága igazolására azokat az adatokat, amelyek felhasználására jogutódlás eredményeként - a jogelőd kapacitásait rendelkezésre bocsátó szervezetként történő bevonása nélkül - maga lenne jogosult, ha a jogelőd gazdasági szereplő tekintetében az eljárásban alkalmazandó valamely kizáró ok fennáll, vagy - ha a jogelőd megszűnt - megszűnése hiányában fennállna. A gazdasági szereplő ebben az esetben is élhet az öntisztázás lehetőségével és felhasználhatja a jogelődnek az alkalmasság igazolására szolgáló adatait, ha a korábban felmerült kizáró okkal összefüggésben igazolja megbízhatóságát. (Kbt. 65. § (11) bekezdés.)

14.4. Amennyiben az ajánlattevő- átalakulásra hivatkozással – jogelődje bármely adatát fel kívánja használni, az ajánlatához csatolnia kell a jogutódlás tényét, körülményeit bizonyító cégiratokat egyszerű másolatban, így különösen a szétválási, kiválási szerződést, átalakulási cégiratokat.

A Kbt. 65. § (11) bekezdése alapján nem használhatja fel az ajánlattevő alkalmassága igazolására azokat az adatokat, amelyek felhasználására jogutódlás eredményeként - a jogelőd a Kbt. 65. § (7) bekezdés szerinti bevonása nélkül - maga lenne jogosult, ha a jogelőd ajánlattevő tekintetében az eljárásban alkalmazandó valamely kizáró ok fennáll, vagy - ha a jogelőd megszűnt - megszűnése hiányában fennállna. Az ajánlattevő ebben az esetben is élhet a 64. § szerinti lehetőséggel és felhasználhatja a jogelődnek az alkalmasság igazolására szolgáló adatait, ha a korábban felmerült kizáró okkal összefüggésben igazolja megbízhatóságát.

## II.15. Átváltások

Árfolyamok az alkalmasság igazolásával kapcsolatban: Az ajánlatokban szereplő, az alkalmasság megítéléséhez szükséges minden pénzügyi adatot forintban (HUF) kell megadni.

Ajánlatkérő kiegészítéseként közli, hogy a P/1. gazdasági és pénzügyi alkalmassági követelmény P/1 tekintetében a nem forintban rendelkezésre álló adatokat az eredeti devizanemben kéri megadni. Az egyes üzleti évekre idegen devizanemben megadott árbevételi összegek forintra történő átszámítására ajánlatkérő  az egyes  üzleti évekre irányadó mérlegfordulónapokon érvényes MNB devizaárfolyamot alkalmazza, ennek hiányában az ECB által ugyanebben az időpontban jegyzett devizák keresztárfolyamából számított árfolyam kerül alkalmazásra. **A mérlegfordulónapokat kérjük megadni minden esetben!**

## II.16. Az üzleti titok

16.1. A gazdasági szereplő az ajánlatban, hiánypótlásban vagy felvilágosításban, valamint a Kbt. 72. § szerinti indokolásban elkülönített módon elhelyezett, üzleti titkot (ideértve a védett ismeretet is) [Ptk. 2:47. §] tartalmazó iratok nyilvánosságra hozatalát megtilthatja, amelyről ajánlatában nyilatkoznia szükséges. Az üzleti titkot tartalmazó irat kizárólag olyan információkat tartalmazhat, amelyek nyilvánosságra hozatala a gazdasági szereplő üzleti tevékenysége szempontjából aránytalan sérelmet okozna. A gazdasági szereplő az üzleti titkot tartalmazó, elkülönített irathoz indokolást köteles csatolni, amelyben részletesen alátámasztja, hogy az adott információ vagy adat nyilvánosságra hozatala miért és milyen módon okozna számára aránytalan sérelmet. Az ajánlattevő által adott indokolás nem megfelelő, amennyiben csupán megismétli a vonatkozó jogszabályi rendelkezéseket vagy általánosságot rögzít, azaz az általánosság szintjén kerül megfogalmazásra. A benyújtott indoklásban az ajánlattevőnek mindenképpen meg kell jelölnie a kockázatot, a veszélyeket és a valószínűsíthető sérelmet.

Ajánlatkérő felhívja a figyelmet, hogy amennyiben az ajánlattevő valamely adatot a Kbt. 44. § (2)-(3) bekezdésébe ütköző módon minősít üzleti titoknak és ezt az ajánlatkérő hiánypótlási felhívását követően sem javítja, úgy ajánlatta a Kbt. 73. § (1) bekezdés fa) pontja alapján érvénytelen.

16.2. A Kbt. 44. § (1) bekezdés alkalmazásában a gazdasági szereplő nem nyilváníthatja üzleti titoknak különösen

 a) azokat az információkat, adatokat, amelyek elektronikus, hatósági vagy egyéb nyilvántartásból bárki számára megismerhetők,

 b) az információs önrendelkezési jogról és az információszabadságról szóló 2011. évi CXII. törvény 27. § (3) bekezdése szerinti közérdekből nyilvános adatokat,

 c) az ajánlattevő által az alkalmasság igazolása körében bemutatott

 ca) korábban teljesített közbeszerzési szerződések, illetve a Kbt. szerinti építés- vagy szolgáltatási koncessziók megkötésére, tartalmára és teljesítésére vonatkozó információkat és adatokat,

 cb) gépekre, eszközökre, berendezésekre, szakemberekre, tanúsítványokra, címkékre vonatkozó információkat és adatokat,

 d) az ajánlatban meghatározott áruk, építési beruházások, szolgáltatások leírását, ide nem értve a leírásnak azt a jól meghatározható elemét, amely tekintetében a Kbt. 44. § (1) bekezdésben meghatározott feltételek az ajánlattevő által igazoltan fennállnak,

 e) ha az ajánlatkérő annak benyújtását kéri, az ajánlattevő szakmai ajánlatát, ide nem értve a szakmai ajánlatnak azt a jól meghatározható elemét, amely tekintetében a Kbt. 44. § (1) bekezdésben meghatározott feltételek az ajánlattevő által igazoltan fennállnak és a Kbt. 44. § (3) bekezdés alapján nincs akadálya az üzleti titokká nyilvánításnak.

16.3. A gazdasági szereplő nem tilthatja meg nevének, címének (székhelyének, lakóhelyének), valamint olyan ténynek, információnak, megoldásnak vagy adatnak (a továbbiakban együtt: adat) a nyilvánosságra hozatalát, amely a Kbt. 76. § szerinti értékelési szempont alapján értékelésre kerül, de az ezek alapjául szolgáló – a Kbt. 44. § (2) bekezdés hatálya alá nem tartozó – részinformációk, alapadatok nyilvánosságra hozatalát megtilthatja.

16.4. Ha a gazdasági szereplő meghatározott információk, adatok üzleti titokká nyilvánítása során a Kbt. 44. § (1)–(3) bekezdésben foglaltakat nem tartotta be, az ajánlatkérő hiánypótlás keretében felhívja az érintett gazdasági szereplőt a megfelelő tartalmú dokumentum benyújtására.

16.5. Amennyiben az ajánlattevő az ajánlatában az ajánlatának valamely pontosan meghatározott részét nem minősíti üzleti titoknak és az üzleti titokká nyilvánításról ajánlatában nem nyilatkozik, akkor az ajánlatkérő úgy tekinti, hogy az adott ajánlat üzleti titkot nem tartalmaz.

# III. MŰSZAKI LEÍRÁS

**Külön dokumentumként csatolva.**

# IV. VÁLLALKOZÁSI KERETSZERZŐDÉS

**Külön dokumentumként csatolva.**

# V. AZ AJÁNLAT FELÉPÍTÉSE ÉS IRATMINTÁK

## V.01. Általános előírások

Az ajánlat felépítését az ajánlattevők határozzák meg, így az ajánlat egyes részeinek sorrendje nem kötött. Az ajánlatkérő azonban arra kéri az ajánlattevőket, hogy az elbírálás megkönnyítése érdekében az ajánlatokat az alábbi sorrendben állítsák össze. Az ajánlatkérő az alábbi felsorolással teljesíti a Kbt. 57.§ (1) bekezdés b) pontjában előírt kötelességét, azaz az ajánlatkérő itt adja meg az ajánlat részeként benyújtandó igazolások, nyilatkozatok jegyzékét. A felsorolt dokumentumokat, igazolásokat értelemszerűen, az adott ajánlatnak megfelelően kell az ajánlathoz csatolni, azaz, amennyiben az alább felsorolt dokumentumok valamelyike az adott ajánlattevő vonatkozásában nem releváns, akkor az adott dokumentum csatolása nem követelmény (pl. amennyiben az ajánlatot nem közös ajánlattétel nyújtja be, akkor nem szükséges a tagok közötti együttműködési megállapodás; amennyiben az ajánlat nem tartalmaz idegen nyelvű dokumentumot, akkor az ajánlatához nem szükséges fordítást csatolnia stb.).

Az ajánlatkérő által kiadott nyilatkozat és igazolás minták kizárólag ajánlott mintaként, segítségképpen szolgálnak. Az ajánlattevők nem kötelesek alkalmazni a mintákat. Ajánlatkérő javasolja ezen minták használatát. Az ajánlatnak minden esetben a Kbt., valamint az eljárást megindító felhívás, a közbeszerzési dokumentum és a kiegészítő tájékoztatás rendelkezéseinek kell megfelelni. Ajánlatkérő a formai előírások tekintetében a Kbt. 73. § (1) bekezdés e) pontjára tekintettel nem tekinti formai hibának azt sem, ha az ajánlattevő nem a kiadott mintákat használja és azt sem, ha a kiadott mintákat eltérő módon tölti ki, használja fel. Ajánlatkérő tartalmi szempontból vizsgálja az ajánlatok, a nyilatkozatok, igazolások megfelelőségét.

## V.02. Az ajánlat tartalma, a benyújtandó igazolások, nyilatkozatok jegyzéke

| **Ajánlati szakasz** |
| --- |
| **Iratanyag megnevezése** | **Leírás** |
| Az ajánlat borítólapja |  |
| Oldalszámokkal ellátott tartalomjegyzék |  |
| Felolvasólap |  |
| Ajánlattevői nyilatkozat a Kbt. 66. § (2) bekezdése tekintetében | Az ajánlatnak tartalmaznia kell különösen az ajánlattevő kifejezett nyilatkozatát az ajánlattételi felhívás feltételeire, a szerződés megkötésére és teljesítésére, valamint a kért ellenszolgáltatásra vonatkozóan. (Kbt. 66. § (2) bekezdés), (A Kbt. 47. § (2) bekezdése alapján az ajánlat 68. § (2) bekezdése szerint benyújtott egy eredeti példányának a 66. § (2) bekezdése szerinti nyilatkozat eredeti, cégszerűen aláírt példányát kell tartalmaznia.) |
| Nyilatkozat közös ajánlattételről *(adott esetben)* |  |
| Együttműködési megállapodás *(adott esetben: közös ajánlattétel esetén)* |  |
| Ajánlattevő nyilatkozata a Kbt. 66. § (6) bekezdés a)–b) pontja tekintetében |  |
| Ajánlattevői nyilatkozat alkalmassági követelmény teljesüléséről |  |
| Nyilatkozat a Kbt. 65. § (7) bekezdése tekintetében | Az előírt alkalmassági követelményeknek az ajánlattevők bármely más szervezet vagy személy kapacitására támaszkodva is megfelelhetnek, a közöttük fennálló kapcsolat jogi jellegétől függetlenül. Ebben az esetben meg kell jelölni az ajánlatban ezt a szervezetet és az felhívás vonatkozó pontjának megjelölésével azon alkalmassági követelményt vagy követelményeket, amelynek igazolása érdekében az ajánlattevő ezen szervezet erőforrására vagy arra is támaszkodik. |
| A kapacitásait rendelkezésre bocsátó szervezet nyilatkozata a Kbt. 65. § (8) bekezdése tekintetében (adott esetben) | Amennyiben az ajánlattevő a gazdasági és pénzügyi alkalmasságot bármely más szervezet vagy személy kapacitására támaszkodva igazolja, abban az esetben az a szervezet, amelynek adatait az ajánlattevő az alkalmasság igazolásához felhasználta, a Ptk. 6:419. §-ában foglaltak szerint kezesként felel az Ajánlatkérőt az ajánlattevő teljesítésének elmaradásával vagy hibás teljesítésével összefüggésben ért kár megtérítéséért.Amennyiben ajánlattevő az ajánlati felhívás III.1.2) pontja szerinti alkalmassági feltétel igazolása esetén más szervezet vagy személy kapacitására támaszkodva kíván megfelelni, ebben az esetben ajánlattevőnek az ajánlatában csatolnia kell nyilatkozatát a kapacitást nyújtó szervezet adataira vonatkozóan. (adott esetben) |
| A kapacitásait rendelkezésre bocsátó szervezet szerződéses vagy előszerződésben vállalt kötelezettségvállalását tartalmazó okirata(adott esetben) | Amennyiben ajánlattevő a 321/2015. (X.30.) 21. § (3) bekezdés a) pontja szerinti szakmai, illetve műszaki alkalmassági feltételek bármelyikének igazolása esetén bármely más szervezet vagy személy kapacitására támaszkodva kíván megfelelni, a Kbt. 65. § (7) bekezdése alapján csatolni kell a ajánlatában a kapacitásait rendelkezésre bocsátó szervezet olyan szerződéses vagy előszerződésben vállalt kötelezettségvállalását tartalmazó okiratot, amely alátámasztja, hogy a szerződés teljesítéséhez szükséges erőforrások rendelkezésre állnak majd a szerződés teljesítésének időtartama alatt. *(adott esetben)* |
| Nyilatkozat a 321/2015. (X.30.) Korm. rendelet 17. § (2) bekezdése és a Kbt. 67. § (4) bekezdése alapján  |  |
| Nyilatkozat a Kbt. 66. § (4) bekezdése tekintetében |  |
| Nyilatkozat üzleti titokról *(adott esetben)* |  |
| Nyilatkozat átláthatóságról a nemzeti vagyonról szóló 2011. évi CXCVI. törvény (Nvt.) 3. § (1) bekezdés 1. pontja alapján |  |
| Ajánlattevői nyilatkozat a szerződés kitöltéséhez  |  |
| Nyilatkozat a változásbejegyzési eljárásról (nemleges nyilatkozat is csatolandó) | Amennyiben cégügyben el nem bírált módosítás van folyamatban, abban az esetben csatolandó az elektronikusan kitöltött változásbejegyzési kérelem kinyomtatott változata, valamint a benyújtást igazoló digitális tértivevény kinyomtatott változata, cégszerűen aláírva. (adott esetben) |
| Nyilatkozat a felelős fordításról *(adott esetben)* |  |
| Nyilatkozat a papír alapú és az elektronikus példány egyezőségéről |  |
| Aláírási címpéldány, aláírási minta | Az ajánlathoz csatolni kell ajánlattevő, az alvállalkozó vagy a kapacitást nyújtó szervezet (személy) részéről a jelentkezést aláíró és/vagy nyilatkozatot tevő, kötelezettséget vállaló cégjegyzésre jogosult személy(ek) – ide nem értve a műszaki-szakmai alkalmasság igazolására igénybe vett szakembereket - aláírási címpéldányát/címpéldányait vagy a Ctv. 9. §-a szerinti aláírási mintát egyszerű másolatban. Amennyiben az aláíró/szignáló személy nem cégjegyzésre jogosult az adott gazdasági szereplőnél, úgy továbbá csatolni kell az adott gazdasági szereplőnél cégjegyzésre jogosult vezető tisztségviselő által aláírt meghatalmazást legalább teljes bizonyító erejű magánokirati formában, melynek tartalmaznia kell a meghatalmazott aláírását/szignómintáját is. Ajánlatkérő felhívja az ajánlattevők figyelmét, hogy az ajánlat (nyilatkozat, kötelezettségvállalás) aláírására vonatkozó meghatalmazás aláírására meghatalmazóként kizárólag az ajánlattevő (alvállalkozó, kapacitást nyújtó szervezet) vezető tisztségviselője jogosult, a cégvezető és a képviseletre feljogosított munkavállaló a Ptk. 3:116. § (3) bekezdés alapján az ajánlat (nyilatkozat, kötelezettségvállalás) aláírására meghatalmazást érvényesen nem adhat. |
| Meghatalmazás (adott esetben) | Amennyiben az aláíró/szignáló személy nem cégjegyzésre jogosult az ajánlatot benyújtó gazdasági szereplőnél, úgy továbbá csatolni kell az adott gazdasági szereplőnél cégjegyzésre jogosult vezető tisztségviselő által aláírt meghatalmazást legalább teljes bizonyító erejű magánokirati formában, melynek tartalmaznia kell a meghatalmazott aláírását/szignómintáját is. (adott esetben) |
| Nyilatkozat felelősségbiztosításról | Nyertes Ajánlattevőnek a szolgáltatás nyújtásának teljes időtartama alatt legalább 20MFt/biztosítási esemény és legalább 60MFt/biztosítási időszak összegű kártérítési felsőhatárral érvényben lévő környezetszennyezési szakmai felelősségbiztosítási szerződéssel kell rendelkeznie, mely kiterjed a veszélyes hulladékok szállítására és kezelésére is. A biztosítási kötvény vagy fedezetigazolás, a biztosítási feltétel és a Biztosító által kiállított díjfizetés igazolásának bemutatása a szerződés megkötésének feltétele. A felelősségbiztosítási szerződésnek a vállalkozási szerződés teljes hatálya alatt fenn kell állnia. A felelősségbiztosításról a vállalkozási keretszerződés időtartama alatti fennállásáról Ajánlattevőnek nyilatkoznia kell az ajánlatában. |
| Nyilatkozat engedélyekről | Nyertes AT-nek - legkésőbb a szerződéskötés időpontjára - rendelkeznie kell a szolgáltatás tárgyát képező valamennyi hulladék begyűjtésére vagy kezelésére vonatkozó, legalább tárgyi közbeszerzési eljárás adott részében előirányzott hulladékonkénti becsült mennyiségét lefedő érvényes engedély(ek)kel. AT-nek ajánlatában nyilatkozatot kell benyújtania arra vonatkozóan, hogy nyertessége esetén a fenti engedély(ek) másolatát a szerződéskötés időpontjáig Ajánlatkérőnek benyújtja, valamint, hogy az engedély(eke)t szükség esetén legalább a szerződés hatályát lefedő időtartamra meghosszabbítja és az új engedély(ek) másolatát a kézhezvételtől számított  5 munkanapon belül Ajánlatkérő részére átadja.  Az érvényes engedélyek bemutatása a szerződéskötés feltétele.Fenti kötelezettség elmulasztása az Ajánlatkérő szerződéskötéstől való visszalépésének minősül a Kbt. 131. § (4) bekezdése alapján, melynek következtében Ajánlatkérő - amennyiben az összegezésben megjelölésre került – a második legkedvezőbb ajánlatot nyújtóval köti meg a szerződést. |
| Ajánlati ártáblázat |  |
| Egyéb dokumentumok | Egyéb dokumentumok. Ezek közé tartoznak azok, melynek benyújtását az ajánlatkérő előírta, azonban a fenti felsorolásban esetleg nem szerepel, vagy melyeket az ajánlattevő az ajánlatkérői előírásokon túl kíván az ajánlatához csatolni.  |
| **A Kbt. 69. § (4)-(7) bekezdés szerinti felhívás esetén benyújtandó igazolások formanyomtatványai** |
| Ajánlattevő nyilatkozata a Kbt. 62. § (1) bekezdés k) kb) alpontja tekintetében |  |
| Ajánlattevő nyilatkozata a Kbt. 62. § (1) bekezdés k) kc) alpontja tekintetében |  |
| A 321/2015 (X.30.) Korm. rendelet 21. § (3) bekezdés a) pontja szerinti alkalmassági előírás vonatkozásában becsatolandó referencia nyilatkozat | Amennyiben az ajánlattevő a közbeszerzési eljárásban a jogelődjének referenciáival kívánja műszaki, illetőleg szakmai alkalmasságát igazolni, csatolja ajánlatához az átalakulásra, jogutódlásának, valamint a tevékenység folytatásának igazolására vonatkozó okiratokat is, figyelemmel a Kbt. 65. § (11) bekezdésében foglaltakra. |
| A 321/2015 (X.30.) Korm. rendelet 19. § (1) bekezdés c) pontja szerinti alkalmassági előírás vonatkozásában becsatolandó árbevételről szóló nyilatkozat |  |
| a Kbt. 65. § (1) bekezdésének b) pontja és a 321/2015. (X.30.) Korm.r 21. § (3) bekezdésének b) pontja alapján azoknak a szakembereknek (szervezeteknek) a megnevezését, végzettségének vagy képzettségének ismertetését, valamint szakmai tapasztalatának ismertetését, akik (amelyek) a teljesítés során bevonásra kerülnek. | A szakember végzettségét vagy képzettségét a képzettséget és a végzettséget igazoló okirat egyszerű másolati példányának bemutatásával szükséges igazolni. A szakmai tapasztalatot a szakember(ek) saját kezűleg aláírt önéletrajzának bemutatásával kell igazolni, mely kiterjed a megszerzett szakmai tapasztalat ismertetésére (munkáltató megnevezése, a szakember beosztása, ellátott feladatok rövid bemutatása, gyakorlat kezdete (év, hónap), vége (év, hónap), továbbá tartalmazza a szakember(ek) kifejezett nyilatkozatát arra vonatkozóan, hogy Ajánlattevő nyertessége esetén rendelkezésre állnak és közreműködnek a teljesítésben. |
| a Kbt. 65. § (1) bekezdésének b) pontja, és a 321/2015. (X.30.) Korm.r 21. § (3) bekezdése i) pontja alapján csatolja nyilatkozatát a szállítóeszközökről  | Nyilatkozat minimálisan az alábbi adattartalommal csatolandó:* típus megnevezése
* forgalmi engedély száma
* gépjármű tulajdonjogának/adott esetben üzembentartó személyének bemutatása

Valamint csatolandó a gépjármű forgalmi engedélyének másolta, illetve adott esetben (nem saját tulajdon esetén) a rendelkezésre állási jogcímet igazoló dokumentum másolata. |
| Nyilatkozat a változásbejegyzési eljárásról (ha változás van az ajánlatban megadott adatokhoz képest akkor csatolandó)) | Amennyiben cégügyben el nem bírált módosítás van folyamatban, abban az esetben csatolandó az elektronikusan kitöltött változásbejegyzési kérelem kinyomtatott változata, valamint a benyújtást igazoló digitális tértivevény kinyomtatott változata, cégszerűen aláírva. ha változás van az ajánlatban megadott adatokhoz képest) |
| Nyilatkozat a felelős fordításról *(adott esetben)* |  |
| Nyilatkozat a papír alapú és az elektronikus példány egyezőségéről |  |
| Aláírási címpéldány, aláírási minta ( | Az ajánlathoz csatolni kell ajánlattevő, az alvállalkozó vagy a kapacitást nyújtó szervezet (személy) részéről a jelentkezést aláíró és/vagy nyilatkozatot tevő, kötelezettséget vállaló cégjegyzésre jogosult személy(ek) aláírási címpéldányát/címpéldányait vagy a Ctv. 9. §-a szerinti aláírási mintát egyszerű másolatban. Amennyiben az aláíró/szignáló személy nem cégjegyzésre jogosult az adott gazdasági szereplőnél, úgy továbbá csatolni kell az adott gazdasági szereplőnél cégjegyzésre jogosult vezető tisztségviselő által aláírt meghatalmazást legalább teljes bizonyító erejű magánokirati formában, melynek tartalmaznia kell a meghatalmazott aláírását/szignómintáját is. Ajánlatkérő felhívja az ajánlattevők figyelmét, hogy az ajánlat (nyilatkozat, kötelezettségvállalás) aláírására vonatkozó meghatalmazás aláírására meghatalmazóként kizárólag az ajánlattevő (alvállalkozó, kapacitást nyújtó szervezet) vezető tisztségviselője jogosult, a cégvezető és a képviseletre feljogosított munkavállaló a Ptk. 3:116. § (3) bekezdés alapján az ajánlat (nyilatkozat, kötelezettségvállalás) aláírására meghatalmazást érvényesen nem adhat. |
| Meghatalmazás (adott esetben) | Amennyiben az aláíró/szignáló személy nem cégjegyzésre jogosult az ajánlatot benyújtó gazdasági szereplőnél, úgy továbbá csatolni kell az adott gazdasági szereplőnél cégjegyzésre jogosult vezető tisztségviselő által aláírt meghatalmazást legalább teljes bizonyító erejű magánokirati formában, melynek tartalmaznia kell a meghatalmazott aláírását/szignómintáját is. (adott esetben) |
| Egyéb dokumentumok | Egyéb dokumentumok. Ezek közé tartoznak azok, melynek benyújtását az ajánlatkérő előírta, azonban a fenti felsorolásban esetleg nem szerepel, vagy melyeket az ajánlattevő az ajánlatkérői előírásokon túl kíván az ajánlatához csatolni.  |

## VI. AZ AJÁNLATTEVŐK SZÁMÁRA AJÁNLOTT IRATMINTÁK

(KBT. 57.§ (1) BEKEZDÉS B) PONT)

**Külön dokumentumként csatolva**

**.**

**VII. TÁJÉKOZTATÁS**

Az ajánlatkérő tájékoztatásként közli azoknak a szervezeteknek a nevét, amelyektől az ajánlattevő tájékoztatást kaphat a Kbt.73.§ (5) bekezdés szerinti azon követelményekről, amelyeknek a teljesítés során meg kell felelni:

**Nemzeti Munkaügyi Hivatal** elérhetőségek

Székhely: 1089 Budapest, Kálvária tér 7.

Postai cím: 1476 Budapest, Pf. 75.

Tel.: (1) 303 9300

Honlap: [www.munka.hu](http://www.munka.hu)

 A tájékoztatással és tanácsadással kapcsolatos feladatok ellátása 2012. január 19-től az alábbiak szerint működik:

A megyeszékhelyeken, a helyszínen, a Fővárosi, Megyei Kormányhivatalok Munkavédelmi és Munkaügyi Szakigazgatási Szervének Munkavédelmi Felügyelősége (elérhetőségeik megtalálhatók a http://www.ommf.gov.hu/index.php honlap „Elérhetőségek” Munkavédelmi Felügyelőségek menüben) segíti tájékoztatással és tanácsadással a munkáltatókat és munkavállalókat, a munkavédelmi képviselőket, továbbá az érdekképviseleteket munkavédelemmel kapcsolatos jogaik gyakorlásában, kötelezettségeik teljesítésében.

A Nemzeti Munkaügyi Hivatal Munkavédelmi és Munkaügyi Igazgatósága továbbra is működteti központi munkavédelmi információs rendszerét, az ingyenesen hívható zöld számon

**Munkavédelmi Információs Szolgálat** (MISZ) elérhetőségek

Tel.: 06-80/204-292

E-mail: munkaved-info@ommf.gov.hu

**Országos Környezetvédelmi és Természetvédelmi Főfelügyelőség**

Székhely: 1016 Budapest, Mészáros u. 58/a.

Postacím: 1539 Budapest, Pf: 675

Telefon: +36 1 224 9100

Honlap: www.orszagoszoldhatosag.gov.hu

**Állami Népegészségügyi és Tisztiorvosi Szolgálat (ÁNTSZ)**

Székhely: 1097 Budapest, Albert Flórián út 2-6.

Levelezési cím: 1437 Budapest, Pf. 839.

Tel.: +36-1-476-1100

Fax: +36-1-476-1390

Honlap: [www.antsz.hu](http://www.antsz.hu/)

**Nemzetgazdasági Minisztérium, Foglalkoztatáspolitikáért Felelős Államtitkárság**

1051 Budapest, József nádor tér 2-4

Postai cím: 1369 Budapest Pf.: 481.

Telefon: +36 (l) 795-1400

Fax: +36 (l) 318-2570

Honlap: [www.kormany.hu](http://www.kormany.hu/)

**NAV**

Székhely: 1054 Budapest, Széchenyi u. 2.

Tel.: +36- 1-428-5100

Fax: +36-1- 428-5382

Honlap: [www.nav.gov.hu](http://www.nav.gov.hu/)

**Nemzetgazdasági Minisztérium**

H-1051 Budapest, József nádor tér 4.

Levelezési cím: 1055 Budapest, Honvéd utca 13-15.

Telefon: +36-06-1-374-2700

Fax: +36-06-1-374-2925

E-mail: ugyfelszolgalat@ngm.gov.huHonlap:http://www.kormany.hu/hu/nemzetgazdasagi-miniszterium/elerhetosegek

**Közbeszerzési Hatóság**

Székhely: 1026 Budapest, Riadó utca 5.

Postafiók cím: 1525. Pf. 166.

Telefon: 06-1-882-8502

Telefax: 06-1-882-8503

Honlap: <http://www.kozbeszerzes.hu/>

# VIII. Ajánlati felhívás és Közbeszerzési dokumentumok rendelkezésre bocsátása

Ajánlatkérő tájékoztatja ajánlattevőket, hogy tárgyi nemzeti nyílt közbeszerzési eljárás ajánlati felhívását és a kapcsolódó közbeszerzési dokumentumokat azok megküldésének időpontjától, korlátlanul és teljes körűen, elektronikus úton, térítésmentesen teszi hozzáférhetővé a gazdasági szereplők számára a MÁV Csoport honlapján: <https://www.mavcsoport.hu/mav-csoport/beszerzesi-hirdetmenyek/folyamatban>

Ajánlatkérő a Kbt. 39. § (1) bekezdésben foglaltak teljesítése mellett a Közbeszerzési dokumentumokat közvetlenül meg is küldi az ajánlattételre felhívott gazdasági szereplők részére, valamint mindazok számára, akik tárgyi közbeszerzési eljárás iránt érdeklődésüket jelezték az összefoglaló tájékoztató V.1.1 pontjában megadott határidőig.

Az eljárásban kizárólag azok a gazdasági szereplők tehetnek ajánlatot, illetve nyújthatnak be ajánlatot, amelyeknek az ajánlatkérő az eljárást megindító felhívást megküldte.

Bármely gazdasági szereplő, amelynek az ajánlatkérő az eljárást megindító felhívást megküldte, jogosult közösen ajánlatot tenni, illetve közösen ajánlatot benyújtani olyan gazdasági szereplővel is, amelynek az ajánlatkérő nem küldött eljárást megindító felhívást.

# IX. TARTALOMJEGYZÉK

Tartalom

[BEVEZETŐ, ÁLTALÁNOS INFORMÁCIÓK 2](#_Toc491435884)

[A KÖZBESZERZÉSI ELJÁRÁS RENDJÉRE ÉS AZ AJÁNLATTÉTELRE VONATKOZÓ ÁLTALÁNOS KÖVETELMÉNYEK ÉS INFORMÁCIÓK AZ AJÁNLATTEVŐK RÉSZÉRE 4](#_Toc491435885)

[II.01. A közbeszerzési dokumentumokban és az eljárás során alkalmazott, illetve alkalmazandó egyes kifejezések értelmezése: 4](#_Toc491435886)

[II.03. A közbeszerzési eljárás tárgya 5](#_Toc491435887)

[II.04. A közbeszerzési eljárás menete 5](#_Toc491435888)

[Kizáró okok igazolásai: 8](#_Toc491435889)

[II.05. Az Ajánlat feltételei 17](#_Toc491435890)

[II.06. Az ajánlattétel költségei 18](#_Toc491435891)

[II.07. A Közbeszerzési Dokumentumok használata 19](#_Toc491435892)

[II.08. Az ajánlatok kidolgozásának feltételei 19](#_Toc491435893)

[II.09. A közbeszerzési eljárás nyelve 20](#_Toc491435894)

[II.10. Ajánlati biztosíték 21](#_Toc491435895)

[II.11. Kapcsolattartás 21](#_Toc491435896)

[II.12. Közös ajánlattétel 21](#_Toc491435897)

[II.13. Alvállalkozók 23](#_Toc491435898)

[II.14. Alkalmassági feltétel igazolásában részt vevő szervezet 23](#_Toc491435899)

[II.15. Átváltások 25](#_Toc491435900)

[II.16. Az üzleti titok 25](#_Toc491435901)

[III. MŰSZAKI LEÍRÁS 27](#_Toc491435902)

[IV. VÁLLALKOZÁSI SZERZŐDÉS 28](#_Toc491435903)

[V. AZ AJÁNLAT FELÉPÍTÉSE ÉS IRATMINTÁK 29](#_Toc491435904)

[V.01. Általános előírások 29](#_Toc491435905)

[V.02. Az ajánlat tartalma, a benyújtandó igazolások, nyilatkozatok jegyzéke 30](#_Toc491435906)

[VI. AZ AJÁNLATTEVŐK SZÁMÁRA AJÁNLOTT IRATMINTÁK 36](#_Toc491435907)

[VIII. Ajánlati felhívás és Közbeszerzési dokumentumok rendelkezésre bocsájtása 39](#_Toc491435908)

[IX. TARTALOMJEGYZÉK 40](#_Toc491435909)